
SIBAT 2018 


KONFÊRANS 

18. 02. 2018: 2 KONFÊRANS 

1) Efrîn û pêşeroja wê piştî êrîşên leşkerê tirkî 

Muhemmed Jum'a El-Derwîş, doktor di 
zanînên kîmyayî de, rewşa Efrînê, li Kurdistana 
Sûriyê, ku ji 19 Çile 2018 de, rojane, ji aliyê 
leşkerê tirkî tê bombe kirin, got: 



Erdnişarî, dîrok û abor 

- Aqar û xelk: 4.000 km2. Tê de nêzîkî 1.5 
milyon kes dijîn. Ji wan, 95% Kurd, û 5% Ereb, 
Ermenî û Tirkmen. 

- 6 Bajarok: Raco, Bilbil, Şêran, Mahbetlî, 
Cindêris, Şiyê (Şix Hedîd). 

- Çiya: Berkat, Lêlun, Şêrawa, Hawar, Bersaye 
... û bi sedan girên piçûk û mezzin (Şêx Rekab, 
Semhan, Efrîn, Mîdana, Qestelê ...) 

- Deşt: Efirînê, Cûmê, Ketxê ... 

- Çem: Efrînê, Reş, 40 kanî û gola Mîndankî. 

- Ciyên dîrokî: Kela Hûriyan, kelên Semhan, 
Telê ên Darê ... û çend ciyên olî (Goristana 
Hennan û Menna, Şêx Rekab li Şadêrê, Şêx 
Ebdul-Rehman li Şiyê, şkefta Beradê ... û riya 
kevnar a romanî). 

- Şahiyên dîrokî: Sûmir, Hîttît, Hûrî, Mîtanî, 
Med, Faris, Yûnan, Bîzantî, Romayî, Ermenî, 
Eyyubi, Osmam, Fransi, Sun. 

- Abor: Zeytûn, hinar, hijîr, tirî... Hemî heşînayî 
û lawir (heywan): Bizin, pez, çêkel, mirîşk... 

- Efrîn li nav parêzgeha Helebê ye (li gora 
peymana Sykes-Picot). Berê vê peymanê, ew 
girêdayî Kilisê bû (nuha b Kurdistana Tirkiyê). 

Muhemmed b ser partiyên siyasî yên kurdî li 
Kurdistana Sûriyê jî peyivî: çalakî, civînên 
navneteweyî... 

2) Bîranîn Ekrem Cemîl Paşa 

Pervîn Cemîl, seroka Buroya Kurdî, kurteya 

bîranînên bavê xwe, Ekrem Cemîl Paşa, got: 



Ekrem bîranînên xwe di 1973 de, di 82 saliya 
xwe de, salek berê mirina xwe, nivîsîn: Wî 
xwendina xwe ya seretayî (ibtidaî) li 
Diyarbekirê, li Kurdistana Tirkiyê, ku malbata 
wî tê de dijiya, kir. Xwendina sanewî li Istanbulê 
kir. Piştre, wî dest bi xwendina zanîngehî li 
Lozanê, li Swîsra, kir. Lê Şerrê cihanê yê Imîn 
di 1914 de dest pê kir û hukûmeta tirkî ji 
xwendekarên ku li derve dijiyan xwest ku 
vegerin, ji bo ku beşdarî wî bibin. Ekrem bû 
efserê (zabit) topiçî. 


Çalakiyên çandî û siyasî li Tirkiyê: 

1912: Komela Xwendekarên Kurd "Hêvî" li 
Istanbulê hat ava kirin. 200 xwendekarên 
zanîngehî bûn endamên wê. Wê kovareke 
heftane diweşand: yek bi navê "Rojî Kurd", bi 
zaravê kurmancî, û yek jî bi navê "Hetawî 
Kurd", bi soranî. 

1918: Komela Kurdistan Teali Cemiyeti, li 
Istanbulê. Di destpêkê de Ekrem bû Serok. 
Piştre, bavê wî, Qasim, bû serok û Ekrem bû 
cîgirê wî. 500 endamên wê, ji çînên civakî yên 
cihê, û bi hezaran sempatîzanên wê hebûn. Wê 
şaxên xwe li Nuseybîn, Savur, Farqîn û Licê 
vekirin û rojnameyeke 4 rûpelî, bi navê Gazî, 
weşand. 

1918-1919: Musta Kemal, ku jê re Ata-Tûrk 
(Bavê Tirkan) dihat gotin, sultanê osmanî 
Vahdettin şikand û soz da Kurdan ku ewê mafên 
wan ên siyasî bide wan. Lê Kurdistan Teali 
Cemiyeti hîleya wî têgihajt (fehm kir) û Ekrem ji 
Diyarbekirê dûr xist û şand Sûriyê. 

Ji Urfa, Ekrem çû Helebê û tê de rastî du birayên 
kurd, Celadet û Kamuran Bedir Xan, û efserekî 
ingilîzî, Major Noel, hat. Di wê demê de, Sûriye 
b bin hukmê "mandat" brîtanî bû. Sultanê 
osmanî Vahdettin ji van her du birayan xwesti bû 
ku jimara Kurdan û Fransiyan binivîsin. 

Major Noel ji Ekrem xwest ku xwe bigihîne 
wan. Wî jî pejirand (qebûl kir). 

Di 1919 de, Ata-Tûrk fermana girtina Ekrem 
derxist. Ekrem, tevî her du birayên Bedir Xan, çû 
Helebê, Sûriyê. Piştî çend rojan, ew bi trênê, 
vegeriyan Mersinê, li Tirkiyê, û piştre Istanbulê. 
Li wê derê, Ekrem bû serokê fexrî yê rêxistina 
Hêvî, ku ji abyê xwendekarên kurd ên zanîngeha 
Istanbulê hati bû ava kirin. 

Di 1921 de, Ekrem, di 50 rojan de, ji Istanbulê 
vegeriya Diyarbekirê: Bi riya Yûnanistan 
(bendera Pirêe), Misr (Qahire û Iskendrûn), 
Pakistan (Karaçî) û Iraq (Bexdad û Mûsil). Ji 
Mûsilê heta Diyarbekirê, Kurdistana Tirkiyê, ew 
17 roj peyatî çû. 

Piştî 5 mehan, biryar hat stendin ku Ekrem 
vegere Istanbulê. Lê, bi fermana Nihat Paşa, ew 
b gundê Çêbkê Eliyê Remo hat girtin û ji aliyê 
300 çekdaran, zincîrkirî, li ser pişta bergîlekê, 
hat birin Diyarbekirê. Piştre, di 45 rojan de, 
zincîrkirî, b ser bergîlekê, li bin berfê, hat birin 
Ankara. Di rê de, ew 17 rojan hat xistin zîndana 
Diyarbekirê. 

Di 1922 de, Ekrem zivistanê li zîndana Ankara, 
tevî 1.500 girtiyên din ên siyasî, derbas kir. 
Piştre, di havînê de, ew bi erebeyeke luks a 
mufettişekî amerîkî, ku bi sêwîxaneyên ermenî 
xerîk (mijûl) dibû, hat vegerandin Diyarbekirê. 

Ji 1922 heta 1925, Ekrem piraniya zemanê xwe 
b gundên malbatê derbas dikir û çavdêriya 
(kontrol) karan dikir. 

Di 1924 de, Kurdan li Erzurumê komela kurdî 
Azadî ava kir. Ekrem û hevalên wî şaxeke wê li 
Diyarbekirê vekir. 

Di 13 Sibat 1925 de, di roja pêşîn a serhildana 
leşkerî ya Şêx Seîdê Pîran (Pîran navçeyeke 
Erzurumê ye) de, Ekrem, ku nexweş bû, hat 
xistin zîndanê. Piştre, 2 ap û 4 pismamên wî jî 
hatin birin zîndanê. Ew bi beşdarbûna serhildana 
Şêx Seîd hatin tawanbar (bi sûc) kirin (lê ev ne 
rast bû). Doza (da'wa) wan nêzîkî mehek û 
nîvekê ajot (dewam kir). 

Şêx Seîd û 50 hogirên wî hatin bi dar ve kirin 
(daleqandin). Ekrem û hevalên wî cezayê 10 sal 
zîndan stend. Ekrem 3 sal û nîv li zîndana 
Kastamonu, li Tirkiyê, ma. Piştre, ew hat azad 
kirin. 

Dema ku ji zîndanê derket, Ekrem dît ku diya wî 
felc bûye. Piştî hefteyekê, ew li goristana Maçka, 
b tenişta bavê wî, ku dema ku Ekrem li zîndanê 
bû wefat kir, hat gor kir. 

Di 1926 de, Mustafa Kemal gelek malbatên 
kurdî sirgûn kirin Anatolya û nêzîkî 50.000 
girtiyên ku li zîndanên Kurdistanê bûn birin 
zîndanên tirkî. 

Malbata Ekrem yek ji van malbatên sirgûnkirî 
bû: Dema ku ew li zîndanê bû, hemî endamên 


malbata wî hatin birin Kastamonu, û ji wê derê li 
hemî Anatolya hatin belav kirin. Bavê wî li 
sirgûnê nexweş bû. Ew hat birin Istanbulê. Li wê 
derê, b nexweşxaneyê wefat kir. 

Çûna Sûriyê: 

Di 20 Sibat 1929 de, fermanek derket ku divê ku 
Ekrem vegere Diyarbekirê. Li wê derê, rewş 
ewqas xerab bû ku wî, û her 3 pismamên wî, 
Qedrî, Muhammed û Berdî, biryar stend ku biçin 
Helebê, Sûriyê. Birayê wî yê piçûk, Miqdad, li 
Fransa yasa (huqûq) dixwend. Piştre, wî xwe 
gihand wan. 

Ekrem, di 38 saliya xwe de, bi jineke çerkez, 
Cavidan, keça mîr Hacî Kiran Dagum, re zewicî. 
Li Sûriyê, ew, tevî pismamê xwe Qederî, bû 
endamekî çalak ê rêxistina kurdî Hoybûnê, ku ji 
aliyê Memdûh Selîm di 1927 de hati bû ava 
kirin. 

Ji 1945 heta 1946, Ekrem bû nimînendeyê 
(temsîlcî) Hoybûnê. Li Şam û Beyrûtê, wî gelek 
pêwendî bi balyozxaneyên (sefaretxane) biyanî 
re kirin û ji wan piştgirîkirina Kurdan xwest. Di 
her seredanekê de, wî nexşeyeke Kurdistanê, ku 
bi destê xwe çêkiri bû, nîşanî wan dida. Carek, 
civîneke navneteweyî li San Francisco, li 
Amerîka, bû. Ekrem ji wan re têlêgrafek şand. 
Nimînendeyên (temsîlcî) Asûriyan xwe gihand 
wî û, pê re, serxwebûna Kurdistanê xwest. 

Di 1946 de, Komara Kurdî ya Mahabadê li 
Kurdistana Iranê ava bû. Weka rêxistinên din en 
kurdî, Hoybûnê piştgiriya wê kir (li bultena me 
ya buhurî binêre. Hoybûnê Qedrî, pismamê 
Ekrem şand Mahabadê). 

Ekrem li ser çalakiyên xwe di demên cihê de jî 
dipeyive: Wî, di leşkeriyê de, li zindanê, li 
gunde Talikê, yê Kurdistana Sûriyê, û li Şamê 
fêrên (ders) matêmatîk, fîzîk û kîmya didan. Û 
ew li ser eşqa xwe ji çandinê re û lênêrîna 
bexçeyên xwe (ya meywe û ya heşînayiyan) jî 
dinivîse. 

Pervîn li ser van agahdariyên jêrîn, ku bavê 
wê ne nivîsî bûn (dibe ku ji sedema tirsa 
hukûmeta sûrî be), jî peyivî: 

Dema ku liberxwedana çekdarî ya Mustafa 
Berzanî li Kurdistana Iraqê dest pê kir, 
rojnamevanê amerîkî Dana Adams Schmidt, di 
1962 de, tevî Ekrem, weka wergêr (tercuman), 
çû wê derê. Piştre, wî pirtûkeke bi navê 
"Journey Among Brave Men" (Gerrek Di Nav 
Zilamên Mêrxas De", nivîsî. Di vê pirtûkê de, ew 
navê Ekrem nabêje, lê dike "Bavê Comerd" (bi 
zimanê erebî, m’ana Ekrem "mêrxastir" e). 


Di salên 1960 de, partiya sûrî ya desthilatê, Baas, 
qanûneke nuh, bi navê "Kembera Erebî" (El- 
Hizam El-Erebî), derxist. Wî erdên Kurdan ji 
wan stendin û dan Erebên koçer, ji bo ku wan li 
Kurdistana Sûriyê bi cî bike û, bi vî awayî, 
dêmografiya vê herêmê biguherîne. Bi rêkewt (bi 
tesadufî), di wê demê de, zarokên Ekrem dest bi 
kar kiri bû. Bi vî awayî, wan kari bû alîkariya 
malbata xwe bikin, bê ku ew rastî hejariyê 
(feqîrî) were, bikin. 


NÛÇE JI KURDISTANÊ 


KURDISTANA TIRKIYÊ 


RAGIRTIN JI SEDEMA EFRÎNÊ, 
KURDISTANA SÛRIYÊ 

Hev-seroka KCD 

Di 22. 01. 2018 de, Leyla Gûven, hev-seroka 
KCD (Kongreya Civaka Dêmokratîk). Di 30.01. 
de, piştî derketina ber dadgehê, ew hat zîndan 
kirin. Ev yek, ji bo ku wê, li ser torên civakî, 
agahdarî li ser êrîşên leşkerê tirkî li ser herêma 
Efrînê, li Kurdistana Sûriyê da bûn (li jêr, 
Kurdistana Sûriyê, binêre). 

(rudaw.net, 01.02.2018) 

11 birêvebirên Yekîtiya Bijîjkên Tirk 

Li ser xwestina wezîrê hundir, Suleyman Soylu, 
11 birêvebirên Yekîtiya Bijîjkên (doktor) Tirk 
hatin bin çav kirin, ji bo ku wan daxuyaniyek li 
dijî şerrê Efrînê kir. 

(rudaw.net, 01.02.2018) 

7 kes li Xarpêtê (Harput) 

Dozkarê giştî yê Xarpêtê, li Kurdistanê, fermana 
ragirtina 7 kesan da, ji bo ku wan êrîşên leşkerê 
tirkî li dijî Efrînê rexne kirin. 

(rudaw.net, 02.02.2018) 


666 kes li Tirkiye û Kurdistanê 

Ji sedema rexneyên wan, li ser torên civakî, yên 
enşen li diji Etrine, 573 kes h Tirkiye u 
Kurdistana Tirkiyê hatin ragirtin. 

Ji destpêka tevgerên li dijî Efrînê, 449 kesên ku 
ev yek rexne kir û 124'ên din ku beşdarî 
çalakiyên li dijî şerr bûn hatin ragirtin. Wezîrê 
tirk ê hundir dibêje ku ew bi kirina "propaganda 
ji bo rêxistinekê” hatine tawanbar kirin 
(Şervanên Efrînê, HSD "Hêzên Sûriya 
Dêmokratîk" ji aliyê YPG "Yekîneyên Parastina 
Gel", ku nêzîkî PKKê ne, tên bi rê ve birin). 

Wezîrê tirk ê hundir daxuyand ku di navbera 05 
û 12 Sibatê de, hêzên taybetî yên jandarma û 
polîs, û hêzên erdî yên leşkerê tirkî, 1.053 tevger 
kirine û 666 kes ragirtine. 

(rudaw.net, 05 û 12.02.2018) 

7 kes li Mersinê 

Di 06 Sibat de, di tevgereke polîsî de, 7 kes, ku ji 
wan hev-seroka partiya kurdî HDP li Mersinê, 
Fatmagûl Demirdag, hatin ragirtin. Ew bi kirina 
propaganda têrrorîsmê li ser torên civakî hatine 
tawanbar kirin; 

(rudaw.net, 06.02.2018) 

11 kes li Farqînê, li nêzîkîAmedê 
Di 13 Sibat de, bi fermana dozkarê komarê yê 
bajarokê Farqînê, polîsê tirkî ket nav malên 11 
kesan, ku ji wan endam û birêvebirên partiya 
kurdî DBP. Ew hatin birin navenda ewlehiya 
Amedê (Diyarbekir), ji bo jêpirsînê. 

Seroka berê ya partiya HDP li Ankara 



Serpil Kemalbay, hev-seroka Partiya Dêmokratîk 
a Gelan (HDP), li Ankara hat ragirtin, ji bo 
ku wê tevgera li dijî Efrînê, ya bi navê "Şaxa 
Zeytûnê", riswa (protêsto) kir. 

( rudaw.net , 13.02.2018) 

8 kes li Siverekê (Riha) 

Hêzên ewlehiyê ketin nav ciyên cihê li Siverekê, 
bajarokekî Rihayê (Urfa) û 8 kesên ku bi 
piştgiriya PKKê û PYD li ser torên xwe yên 
civakî hatine tawanbar kirin ragirtin. 

Di mehekê de: 786 kes tên raşirtin 
Ji 20 Çile 2018 de, mêjuya (tarîx) êrîşên leşkerê 
tirkî li dijî Efrînê, ango di mehekê de, 786 kes 
hatin ragirtin. 

(rudaw.net, 22.02.2018) 

Erdogan: "PiştîEfrînê, emê biçin Munbicê" 

Di 23 Sibat de, di civîneke taybetî ya partiya 
xwe de, serokê tirk, Recep Tayyip Erdogan, got 
ku ewê tevgera "şaxa zeytûnê" bajo (dewam 
bike) û ku piştî Efrînê, ewê leşkerê tirkî Munbicê 
jî bistîne. Munbic navçeyeke din a kurdî li 
Sûriyê ye. Ew ne dûrî Efrîn û sînorê Kurdistana 
Tirkiyê ye. 

( rudaw.net , 23.02.2018) 


Erdogan: "Ez amade me ku biçim Efrînê! " 

Li mîtîngekê li bajarê tirkî yê Osmaniyê, serokê 
tirk Erdogan got ku eger leşkerê tirkî biçe Efrînê, 
ew amade ye ku pê re biçe! Û wî got jî: "Ewê 
têkoşîna me heta ku tu têrrorîstek nemîne bajo 
(dewam bike). Ew li sînorê tirkî, ku dirêjayiya wî 
911 km e, bi cî bûne. Emê li hemberî vê yekê 
bêdeng nemînin ". 

( rudaw.net , 24.02.2018) 

PARTIYA "SEADET"ê: KURD MAFÊ WAN 
ÊN DEWLETEKÊ HEYE 

Serokê şaxa Amedê ya partiya olî "Seadet", 
Fesih Bozan, ji ajansa kurdî Rûdawê re got ku 
divê ku Tirkiye êrîşên xwe li ser Efrînê 
rawestîne. Û wî got jî: "Weka Tirk, Faris û 
Ereban, li gora Islamê, mafê Kurdan ê dewletekê 
jî heye". 

(rudaw.net, 11.02.2018) 

DOZA SELAHETTIN DEMIRTAŞ 
Di 14 Sibat de, 2mîn rûniştina doza hev-serokê 
Partiya Dêmokratîk a Gelan "HDP", Selahettin 
Demirtaş, li Ankara dest pê kir. Hemî xwestinên 
vî girtiyî ji aliyê dadgehê hatin red kirin. 
(rudaw.net, 14.02.2018) 

BERPIRSIYAREKE "HDP" TÊ RAGIRTIN 

Di 16 Sibat de, bi şev, polis hev-seroka şaxa 
Farqînê (bajarokekî Amedê) ya partiya kurdî 
HDP, Amine Gûndûz, li avahiya partiya wê 
ragirt. Ev yek, bi fermana dozkar. Ew hat birin 
ewlehiya Amedê. 

PARLEMENTEREKE "HDP" TÊ RAGIRTIN 
Dadgeha cezayên giran a Amedê parlementera 
kurd a partiya HDP, Selma Irmak, bi 10 sal 
zîndan, ji sedema "endambûna rêxistineke 
têrrorîst a çekdar" (PKK), hat tawanbar kirin. 
(rudaw.net, 28.02.2018) 

DIVÊ KU KURDÎ BIBE ZIMANEKÎ 
FÊRKIRINÊ 

Di 21 Sibat de, di roja navneteweyî ya zimanê 
dayikî de, 3 partiyên kurdî, HDP, PAK û HAK- 
PAR, daxuyaniyeke hevbeş kir û tê de xwest ku 
kurdî bibe zimanê hînkirina fermî li Kurdistana 
Tirkiye u li Tirkiye. 

(rudaw.net, 21.02.2018) 

KURDÎ JI 3 ROJNAMEYAN TÊ RAKIRIN 
Heta nuha, 3 rojnameyên ku, ji derveyî tirkî, du 
rûpel bi kurdî diweşandin, li Diyarbekirê dihatin 
çap kirin: Tigris, Diyarbakir Özgûr Haber û 
Gûndeydogu Gûncel. Lê, piştî daxuyandina 
rewşa awarte, ew hatin rakirin. 

(rudaw.net, 02.2018) 

DÛMAHÎKA ŞERRÊ DI NAVBERA 
LEŞKERÊ TIRKÎ Û PKKê DE 

Qedexekirina hatûçûnê li 177 ciyan li Amedê 

Parêzgarê (walî) Amedê (Diyarbekir) 
qedexekirina hatûçûnê li 71 taxan û 106 ciyan, li 
Pasûr, Farqîn, Lice û Harzo, li parêzgeha 
Amedê, daxuyand (îlan kir). 

(rudaw.net, 14.02.2018) 


Mîneke PKKê li sînorê Kurdistana Iraqê 
Li Sîdekanê, li sînorê Kurdistana Iraqê, mîneke 
ku ji aliyê PKKê hati bû danîn li ser du serbazên 
(esker) tirk teqiya. 2 ji wan mirin. Piştî vê yekê, 
leşkerê tirkî navçeya sînorî ya Kanî Reşê bombe 
kir. 

(rudaw.net, 21.02.2018) 

Qedexekirina rengên ala kurdî 
Di çarçeveya rewşa awarte ya jorîn de, bi dehan 
kesên ku kummên bi rengên kes, sor û zer 
(rengên ala kurdî) li xwe kiri bûn hatin ragirtin. 
Lê dadgeh li dijî vê qedexekirinê derket. Tê 
pêşbînî (texmîn) kirin ku ewê werin azad kirin. 
(rudaw.net, 24.02.2018) 


KURDISTANA IRAQÊ 


DÛMAHÎKA ŞERRÊ LI DIJÎ DEWLETA 
ISLAMÎ 

Şerr li Xurmatû 

Di 07 Sibat 2018 de, di demjimêr 6 a serê sibê 
de, mdisen şn yen Heşdi Şebi, Hezen 
Hawarçûnê û polîsê fêdêral ê iraqî, bi alîkariya 
firokeyên şerr ên iraqî, tevgereke mezzin li 
rêzeçiyayê li Rojhilata parêzgeha Selaheddînê 
kir. Ev yek, ji bo paqijkirina wî ji şervanên 
Dewleta Islamî, ku ji Selaheddîn û Mûsilê reviya 
bûn. 

Polîs û ewlehiya kurdî yên Germiyanê, û 
Pêşmerge, 20 gundên kurdnişîn ên vê navçeyê 
diparêzin, lê ew beşdar nabin vî şerrî. 

(rudaw.net, 07.02.2018) 

4.000 DAIŞî li zîndanên Kurdistanê 
Berpirsiyarên Kurdistana Iraqê daxuyand ku 
4.000 têrrorîstên Dewleta Islamî li zîndanên 
Kurdistanê ne. Û Fransa jî got ku 100 ji van 
girtiyan ji netewahiya fransî ne. 

Berpirsiyarên ramyariyî (siyasî) yên Kurdistanê 
got ku ewê ev girtî ji aliyê dadmendên 
Kurdistanê werin dadgeh kirin. 

(avestakurd.net, 07.02.2018) 


KERKÛK 



Ala kurdî tê pejirandin, piştre qedexe kirin 
Di 05 Sibat 2018 de, dadgeha fêdêral a iraqî 
bilindkirina ala kurdî li Kerkûkê, navçeyeke 
kurdî ku li derveyî desthilata hukûmeta 
Kurdistana Iraqê ye, pejirand. 

Ereb û Tirkmenên Kerkûkê ji vê dadgehê xwesti 
bû ku ala kurdî were daxistin (rakirin). Piştî 
redkirina xwestina wan, vê dadgehê vekolînek 
(ankêt) li ser van kesan vekir. 

Lê, piştre, di Sibatê de, Tirkmen û şîiyên ereb, 
ku li Kerkûkê piranî ne, cardin bilindkirina vê 
ala kurdî qedexe kir. 

(rudaw.net, 05 û 19.02.2018) 

Erdên kurdî li ser Ereban tên belav kirin 

Parêzgarê Kerkûkê, Rakan Seîd Cibûrî, rojane 
malbatên ereb ji navend û başûrê Iraqê, û ji 
derdora Kerkûkê, tîne û wan li Kerkûkê bi cî 
dike. Bi ser de jî, ew erdên rûniştin û çandinê 
yên Kurdan dide wan. 

( rudaw.net , 09.02.2018) 

Ereb û Tirkmen ciyê efserên kurd distînin 
Di 18 Sibat 2018 de, wezareta iraqî ya hundir 
biryar stend ku li Kerkûkê efserên (zabit) ereb û 
tirkmen deyne ciyê efserên kurd. 

(rudaw.net, 20.02.2018) 

Dibistanên kurdî tên girtin 

Dibistanên kurdî li taxên kurdî yên navçeya 

Kerkûkê hatin girtin û bi sedan mamoste ji karên 

xwe hatin avêtin. Dibistanên erebî ciyên wan 

stendin. 

(rudaw.net, 21 û 22.02.2018) 

Metirsî li ser Kerkûkê ne maye 
Parêzgarê Kerkûkê, Rakan Seîd Cibûrî, 
daxuyand ku hêzên leşkerî yên iraqî û mîlîsên şîî 
yên Heşdî Şe’bî xwe ji hin ciyan vekişand, ku wî 
pêwendî bi hemî efserên (zabit) leşker û 
ewlehiya Kerkûkê kir û ku hemî dibêjin ku rewş 
tê de aram e û tu metirsî (tehlike) nîn e. 

( rudaw.net , 24.02.2018) 

Êrîşeke xwekuj 

Di 25 Sibat de, êrîşeke xwekuj li buroya mîlîsên 
şîî yên Heşdî Şe’bî bû. Nayê zanîn ku qurban 
bûn, yan na. 

(rudaw.net, 25.02.2018) 

Êrîşek li ser bîreke pêtrolê 
Şervanên Dewleta Islamî êrîşî pasewanên (bekçî, 
haris) bîreke pêtrolê kir. 2 ji wan hatin kuştin û 
yek birîndar bû. 

( rudaw.net , 25.02.2018) 

MÛSIL 

21 Pêşmerge tên rizgar kirin 
Endama kurd li parlementa iraqê, Eşwaq Caf, ji 
ajansa Rûdawê re daxuyand ku berpirsiyarekî 
girtî yê Dewleta Islamî aşkere kir ku 21 
Pêşmergeyên ku di nav destên Dewleta Islamî de 
ne hatine birin Mûsilê. 

(rudaw.net, 05.02.2018) 


BÎRANÎNA ŞEHÎDÊN SALA 2004 
Di 01 Sibat 2018 de, li parka Hewlêrê, 
bibîranîneke fermî ya şehîdên êrîşa têrrorîst, ku 
di 01 Sibat 2004 de bû bû, hat pêk anîn. Di wê 
êrîşê de, 100 kes hati bûn kuştin û 24 birîndar 
kirin. 

(rudaw.net, 01.02.2018) 

KONFÊRANSA SALANE YA BERZANÎ 
Di 05 Sibat de, li Hewlêrê konfêrana salane ya 
Rêxsitina Xêrxwazî ya Berzanî bû. Ev yek, bi 
amadebûna serokê wê, Mesrûr Berzanî, û 
berpisiyarên partiyên ramyariyî (siyasî), 
konsulxane û şirketên cihê. 

Mesrûr Berzanî li ser çalakiyên vê rêxistinê 
peyivî û got ku wê alîkariya qurbanên Efrînê, li 
Kurdistana Sûriyê, kir, lê ku wê nikari bû 
alîkariya qurbanên erdheja Kurdistana îranê 
bike. Ev rêxistin di 2005 de hati bû ava kirin. 

( rudaw.net , 05.02.2018) 

XWEPÊŞANDAN LI DIJÎ BEXDADÊ 

Li bajarê Suleymaniyê, li Kurdistanê, 
xwepêşandanek li dijî serokwezîrê iraqî, Heyder 
Ebadî, bû. Xwepêşandiyan dayîna mûçeyên 
(me'aş) karmendên wezaretên perwerde û 
tendurustiyê (saxî) xwest. 

(rudaw.net, 06.02.2018) 

XWEPÊŞANDAN JI BO EFRÎNÊ 

Li Hewlêr, Suleymaniye, Halabca û Koyê, 
xwepêşandan ji bo Efrînê, li Kurdistana Sûriyê, 
ku ji 20 Çile 2018 de ji aliyê leşkerê tirkî tê 
bombe kirin, bûn. Ew ji aliyê Kongreya 
Neteweyî ya Kurdî "KNK" hatin pêk anîn. 

( rudaw.net , 24.02.2018) 

AMERÎKA MÛÇEYÊN PÊŞMERGE DIDE 

Sekreterê giştî yê wezareta Pêşmerge ya 
Kurdistanê, Cebar Yawer, daxuyand ku di 2018 
de, Amerîka bi 365 milyon dolaran alîkariya 
hêzên Pêşmerge kir. Di 2017 de, wê 412 milyon 
dabûn wan. 

(rudaw.net, 24.02.2018) 

PEYKERÊ ROJNAMEVANEKE KUŞTÎ 
Di 25 Sibat de, bi merasîmekê li Hewlêrê, 
perdeya li ser peykerê (heykel) rojnamevan Şîfa 
Gerdî li ber avahiya ajansa Rûdawê hat rakirin. 

Ew berê salekê bi mînekê hati bû kuştin, dema 
ku wê li Mûsilê reportajek li ser şerrê li dijî 
Dewleta Islamî dikir. 

(rudaw.net, 25.02.2018) 

FIROKEXANE TÊN GIRTIN 

Piştî giştpirsiya (rêfêrendum) li ser serxwebûna 
Kurdistanê, ku di 25 îlon 2017 de bû bû, 
hukûmeta iraqî firokexaneyên Kurdistanê girtin 
(li bultenên me yên buhurî binêre). Di 27 Sibat 
2018 de, wê ev girtin 3 mehan dirêj kir. 
(avestakurd.net, 27.02.2018) 

SEREDANÊN KURDISTANÊ 


U.N. 



Di 04 Sibat de, serokwezîrê kurd, Nêçîrvan 
Berzanî, pêşwaziya şandê taybetî yê U.N.ê li 
Iraqê, Jan Kubis, û alîkara wî, Elise Walbol, kir. 
Kubis got ku ewê U.N. alîkariya Hewlêr û 
Bexdadê bike, ji bo ku ew pirsên xwe, bi taybetî 
li ser dayîna mûçeyan (meaş), çare bikin. 
(rudaw.net, 04.02.2018) 

Amerîka 

Di 05 Sibat de, wezîrê Pêşmerge, Kerîm Şingalî, 
tevî 5 berpirsiyaran, pêşwaziya fermandarê 
Buroya Hemahengiya Ewlehiya Hevbeş a Hêzên 
Amerîka li Iraqê, gênêral Baker, û şanda wî kir. 
Baker jê re dilniya (te'kîd) kir ku ewê Amerîka 
rahênan (tedrîb) û şîretkirina Pêşmerge bajo 
(dewam bike). 

Sekreterê giştî yê wezareta Pêşmerge, Cebar 
Yawer, ji ajansa Rûdawê re daxuyand ku 
rawêjkarên (muşawir) leşkerî yên amerîkî û 
birêvebiriya çaksaziyê (rêform) ya wezareta 
Pêşmerge çaksaziyan di hemî astên wezaretê û 
hêzên Pêşmerge de dikin. 

(rudaw.net, 05.02.2018) 


Di 08 Sibat de, serokwezîr Nêçîrvan Berzanî 
pêşwaziya balyozê (sefîr) amerîkî li Iraqê, 
Douglas Silliman, kir. Wan rewşa dawîn di 
navbera Hewlêr û Bexdadê de giftûgo kir: 
Dayîna Bexdadê mûçeyên (meaş) karmendên her 
du wezaretên tendurustî û perwerdeyê yên 
Kurdistanê, û qedexekirina wê ya firrînên 
navneteweyî li firokexaneyên Kurdistanê. U ew 
li ser beşdarbûna şandeke Kurdistanê 
konfêransekê li ser Iraqê, ku ewê li Kuweytê 
bibe, jî peyivîn. 

Bi ser de jî, her du aliyan pêşeroja Iraq û Herêma 
Kurdistanê, pêvajoya ramyariyî (siyasî), rewşa 
Iraq û navçeyê, û dawîbûna Dewleta Islamî li 
Iraqê û Sûriyê, giftûgo kirin. 

(rudaw.net, 08.02.2018) 

Di 14 Sibat de, serokwezîr Nêçîrvan Berzanî û 
berpisiyarên wezareta Pêşmerge pêşwaziya 
gênêral Joseph Votel, fermandarê hêzên navendî 
yên leşkerê amerîkî, kir. 

( rudaw.net , 28.02.2018) 

Kurdên Sûriyê 

Di 21 Sibat de, serokê Kurdistanê, Mesûd 
Berzanî, pêşwaziya şandeke serokatiya ENKSê 
(Encumena Neteweyî ya Kurdî li Sûriyê) kir. 
Wan rewşa Kurdistana Sûriyê û Efrînê giftûgo 
kir. 

(avestakurd.net, 21.02.2018) 

SEREDANÊN DERVE 
ALMANYA 

54mîn Konfêransa Ewlehiyê li Almanya 
Di 16 Sibat 2018 de, 54mîn Konfêransa 
Ewlehiyê li Munichê dest pê kir û ewê 3 rojan 
bajo. Serok û birêvebirên gelek welatan li cihanê 
beşdarî wê bûn. Ji wan, serokwezîrê Kurdistanê, 
Nêçîrvan Berzanî, tevî şandeke ku ji rawêjkarê 
encumena ewlehiyê ya Herêma Kurdistanê, 
Mesrûr Berzanî; serokê kabîneya serokatiya 
Kurdistanê, Fuad Huseyn; û berpirsiyarê 
pêwendiyên derve, Fellah Mustafa, pêk hati bû. 

Babetên (mewzû') ku hatin giftûgo kirin ev bûn: 
Pêwendiyên Yekîtiya Ewropî bi Amerîka û 
Rûsya re, pirsên Rojhilata Navîn, qelsbûna 

pêwendiya bi Welatên Kendavê re û pirsa 
Sûriyê. 

Berzanî û şanda wî rastî van kesahiyan hatin: 
Serokwezîrê iraqî, Heyder Ebadî; çend 
berpirsiyarên hukûmeta almanî, bi birêvebiriya 
rawêjkarê Angela Merkel ji bo karên derve û 
siyaseta ewlehiyê, Jan Hecker; û şandeke partiya 
sosyal-dêmokrat a parlementa almanî. Piştre, 
rasthatin bi van kesahiyan re bûn: Wezîra alman 
a parastinê, Ursula von der Leyen; wezîra norvêjî 
ya karên derve, Ine Marie Eriksen Soreide; 
şandeke Kuweytê, bi serokatiya cîgirê 
serokwezîr, Şêx Xalid; wezîrê dewletê yê brîtanî 
ji bo karên Rojhilata Navîn, Alistair Burt; wezîrê 
swêdî yê parasinê, Peter Hultqvist; alîkarê serokê 
berê yê amerîkî, Joe Biden; şandeke parêzgeha 
Bavarya li Almanya, û şandê taybetî yê U.N.ê ji 
bo borana (krîz) sûrî, Steffan De Mestura. Bi evê 
dawîn re, Berzanî rewşa Efrînê, li Kurdistana 
Sûriyê, ku ji aliyê leşkerê tirkî tê êrîş kirin, 
giftûgo kir. 

Wezîra alman a parastinê, Usrusal von der 
Leyen, daxuyand ku pêwendiyên baş di navbera 
Almaniya û Kurdistanê de hene û ku welatê wê 
dixwaze ku ji bo xurtkirina Pêşmerge bixebite. 
(rudaw.net, 16, 17 û 19.02.2018) 


AMERÎKA 
Saraya Sipî 

Di 22 Sibat de, rawêjkarê Encumena Ewlehiyê 
ya Herêma Kurdistanê, Mesrûr Berzanî, rastî 
rawêjkarê ewlehiya neteweyî ya amerîkî, H. R. 
Mc Master, hat. Wan pêwendiyên Kurdistanê bi 
Amerîka re û pirsên di navbera Hewlêr û 
Bexdadê de giftûgo kirin. Piştre, Berzanî rastî 
endamên kongrêsa (parlement) amerîkî hat. 

Berzanî rastî berpirsiyarên din ên bilind ên 
hukûmeta amerîkî jî hat. Di hevpeyvîneke bi 
malpera amerîkî A1 Monitor re, wî got ku xewna 
serxwebûnê ya Kurdistanê tucar namire û ku 
giştpirsiya (rêfêrendum) ku li ser vê babetê di 25 
îlon 2017 de bû hati bû pêk anîn ji bo ku civata 
navneteweyî, û bi taybetî hukûmeta iraqî, evîna 
gelê Kurdistanê ji serxwebûnê re bibînin bû. 

Û wî ji ajansa Rûdawê re jî daxuyand ku ji 
sedema hilbijartinên parlementerî, ku ewê di 
nêzîk de li Iraqê bibin, heta nuha Bexdadê tu 
gavek ji bo çarekirina pirsên ku di navbera her 
du aliyan de hene ne avêt. 

( rudaw.net , avestakurd.net, 23, 26 û 28.02.2018) 


KURDISTANA ÎRANÊ 


QEDEXEKIRINA XWEPÊŞANDANÊN JI 
BO EFRÎNÊ 

Tehran 

Di 25 Çile 2018 de, jimarek ji parlementerên 
berê yên parlementa îranî, çalakvanên sîvîl û 
parêzerên (avukat) kurd nameyek pêşkêşî 
wezareta îranî ya hundir û serokê şaredariya 
Tehranê kir, ji bo xwestina destûra pêkanîna 
xwepêşandanekê ji bo Efrînê, li hemberî avahiya 
U.N.ê. Lê daxwaziya wan ji aliyê encumena 
ewlehiya bajarê Tehranê hat red kirin. 

(rudaw.net, 01.02.2018) 


3 bajarên Kurdistanê 

Di 16 Sibat de, çalakvanên mafên mirov (NGO) 
ji serokê şaredariya Cuwanro, ya parêzgeha 
Kirmanşanê, li Kurdistana îranê, xwest ku ji bo 
Efrînê xwe pêşan bidin (bimeşin). Lê daxwaziya 
wan hat red kirin. Ji berê jî, ev heman daxwazî ji 
aliyê Urmiye û Sinê jî hati bû red kirin. 
(rudaw.net, 16.02.2018) 

IRAQ DERIYÊN SÎNORÎ DIGIRE 

Serokê odeya bazarganiyê ya Kirmanşanê, li 
Kurdistanê, daxuyand ku hukûmeta iraqî deriyên 
sînorî yên Şêx Salih û Şûşimê, yên navçeya 
Kirmanşanê, û 7 derniyên din ên ne fermî (ne 
resmî), yên parêzgehên kurdî yên Sine û Urmiyê, 
girtin. 

(rudaw.net, 05.02.2018) 

HEVKARÎ BI 5 PARTIYÊN KURDÎ RE 

Di meha Çile de, 5 partiyên Kurdistana Iranê 
civiyan û Navenda Hevkariya Hevbeş pêk anî. 

Di 06 Sibat de, vê Navenda Hevkariyê civîna 
xwe ya 3mîn kir, ji bo danîna bemameyeke kar û 
lîrchkirina Navendê ber bi partiyên din, PJAK 
(şaxa îranî ya PKKê) jî tê de. 

(rudaw.net, 07.02.2018) 

GENDELÎ Û BÊKARÎ LI ÎRANÊ BILIND 
BÛNE 

Parlementerê kurd ê Sinê, b parlementa îranî, 
Ehesen Elewî, ji mêdyayên cihî (mehellî) re 
daxuyand ku xelk û kesên ku li desthilatê ne 
gelek ji hevdu dûr dibin û ku berpirsiyarên 
ramyariyî (siyasî) bi pêwîstî û gazinên xelk xerîk 
(mijîl) nabin. 


Û wî got jî ku beşeke mezzin ji xelk bê kar e û 
ku gelek pirsên wê hene û ji hukûmeta îranî 
xwest ku bi wan xerîk bibe û van pirsan çare 
bike. 

(rudaw.net, 12.02.2018) 

TEQÎN LI LORISTANÊ 
Di 27 Sibat de, teqînek li xwaringeheke keçan, li 
bajarê Kûhdeştê, li parêzgeha Loristanê, bû. 3 
xwendekar birîndar bûn. Heta nuha, polîs nikari 
bû sedema vê yekê têbigihêje. 

(rudaw.net, 28.02.2018) 


KURDISTANA SÛRIYÊ 


DÛMAHÎKA ÊRÎŞÊN LEŞKERÊ TIRKÎ LI 
SER EFRÎNÊ 

Ji 20. 01. 2018 de, leşkerê tirkî, bi alîkariya 
Leşkerê Azad ê Sûrî (komeke dijberiya sûrî), bi 
tundî herêma Efrînê, li Kurdistana Sûriyê, 
bombe dike. Wî navê vê tevgerê kiriye "Şaxa 
Zeytûnê", ji bo ku Efrîn bi zeytûn û berhemên 
din ên çandinê dewlemend e. Bi hezaran kes jê 
reviyan: 



160 sîvîl hatin kuştin û 395 birîndar bûn 

Di 09 Sibat de, hev-seroka kantona Efrînê, Hêvî 

Mustafa, daxuyaniyeke çapemeniyê kir û tê de got 


ku ji 20. 01. 2018 de, mêjuya (tarîx) destpêkirina 
êrîşên Tirkiyê li ser Efrînê, 160 sîvîl hatine kuştin û 
395 birîndar bûne. 

(rudaw.net, 09.02.2018) 

Têkçûna perestşeheke 3.000 salî 
Di 26 Çile 2018 de, firokeyên tirkî perestgeha (ciyê 
ibadetê) surnayî ya Eyn Dara, 6 km li Bakurê 
Efrînê û ku ji 3.000 salan de heye, bombe kir. Ew 
gelek hat têk birin (xerabûn). 

Hukûmeta sûrî, Birêvebiriya Kantona Efrînê (ya 
partiya kurdî YPG) û Rwangeha Mafên Mirov li 
Sûriyê ev têkbirin şermezar (mehkûm) kir. 
(rudaw.net, 01.02.2018) 

YPG'yên kurdîserjêkerekîDAIŞîragirt 
Hêzên kurdî "YPG" li Bakurê Reqqa berpirsiyarekî 
Dewleta Islamî, ku xelk serjêdikir, Alexandre 
Amon Kotey (35 salî), ku bi navê Ebû Salih dihat 
nas kirin, ragirt. Jêpirsîna wî dest pê kir. 

(rudaw.net, 10.02.2018) 

YPG 7 serbazên tirk diknjin 

YPG êrîşî bingeheke leşkerê tirkî li Hatayê, li 

Tirkiyê, kir. 7 serbazên (esker) tirk hatin kuştin û 

çend jî birîndar bûn. Wan bangî sîvîlan kir ku xwe 
ji wê derê dûr bixin. 

(rudaw.net, 17.02.2018) 

YPG çavdêriya 4 gundan dikin 
YPG'yên kurdî, di 24 demjimêran de, 4 gundên 
navçeyên Şera û Cindirêsê rizgar kirin. Sînorekî 
123 km di navbera navçeya Efrînê û Kurdistana 
Tirkiyê de heye. 

(rudaw.net, 22.02.2018) 

Hukûmeta sûrî alîkariya Kurdan dike 
Fennandarê hêzên kurdî "YPG", Sîpan Hemo, ji 
rojnameya suûdî El-Şerq El-Ewset re daxuyand ku 
hukûmeta sûrî bitenê di warên lojîstîk, bijîjkî 
(tibbî) û hawarçûnê de alîkariya wan dike. Û wî got 
jî ku rokêtên ku YPG bi kar tînin ne ji Rûsya û ne 
jî ji Amerîka tên, lê ku ew wan li bazara reş 
dikirrin. 

(avestakurd.net, 06.02.2018) 

Mîlîsên sûrîyên nêzîkî hukûmetê li Efrînê 
Di 20 û 21 Sibat de, li ser daxwaziya şervanên 
kurd YPG, hukûmeta sûrî mîlîsên şîî, yên bi navê 
"Hêzên Şe’bî", şandin, ji bo şerkirina leşkerê tirkî. 
Ew bi coşeke mezzin ji aliyê xelkê Efrînê hatin 
pêşwazî kirin. 

(rudaw.net, 22.02.2018) 

Tirkiye û partiya kurdî PYD çapemeniya kurdî 

qedexe dikin 

Li bajarê Kilisê, li nêzîkî sînorê sûrî, desthilatên 
tirkî ji ajansa kurdî Rûdawê re qedexe kir ku 
reportajan li ser şerrê Efrînê bike. Li aliyê din ê 
sînor jî, partiya kurdî ya Sûriyê, PYD (ku şervanên 
YPG girêdayî wê ne), heman tişt ji Rûdawê re 
qedexe kir. 

( rudaw.net , 09.02.2018) 

Riswakirin li Qamislî 

Ji bo piştgiriya Efrînê, ji 20 rêxisinên civaka sîvîl 
bêtir konek li hemberî avahiya U.N.ê, li bajarê 
Qamişlî, vekir û tê de çalakiyên cihê, ku ji wan 
mangirtineke (grêv) birçîbûnê ya rojekê, kirin. 

( rudaw.net , 11.02.2018) 

Bi hezaran jin li Efrînê xwe pêşan didin 
Di 13 Sibat 2018 de, bi hezaran jin li bajarê Efrînê 
xwe pêşan da (meşiyan) û xwest ku leşkerê tirkî 
êrîşên xwe rawestîne. Ji wan, bi dehan çalakvanên 


sîvîl û kesahiyên ramyariyî (şexsiyyetên siyasî). 
Duruşmên (slogan) li dijî serokê tirk, Recep Tayyip 
Erdogan, hatin avêtin. 

(rudaw.net, 14.02.2018) 

Tirkiye: Xelat ji bo ragirtina Salih Muslim 
Wezareta tirkî ya hundir navên 210 kesan li ser 
lîsta têrroîstan zêde kir. Ji wan, Salih Muslim, 
Kurdekî Sûriyê, berpirsiyarê pêwendiyên derve yên 
rêxistina TEV-DEMê û hev-serokê berê yê partiya 
PYD, şaxa sûrî ya PKKê. Wê soz da ku milyonek 
dolar bide kesê ku wî rabigire. 

(avestakurd.net, 12.02.2018) 

Salih Muslim li Çêkya tê raşirtin û piştre azad 

kirin 

Di 26 Sibat 2018 de, bi fermana Tirkiyê, polîsên 
çêkî (Interpol) Salih Muslim li Pragê ragirt û bir 
dadgehê. Piştî dozeke ku 8 xulekan (deqqe) ajot, 
ew hat azad kirin! 

(rudaw.net, 27.02.2018) 

Tirkiye Salih Muslini li Çêkya radigire 
Di 25 Sibat de, polîsê çêkî li Pragê Salih Muslim, 
hev-serokê berê yê partiya kurdî PYD, û serokê 
nuha yê TEV-DEMê, ragirt. Mêdyayên nêzîkî vê 
partiyê dilniya (te'kîd) kir ku ev yek li ser xwestina 
Tirkiyê bû. Bi dehan Kurd li Pragê, ji bo azadkirina 
wî, xwe pêşan da (meşiyan). 

Di Sibat 2018 de, wezareta tirkî ya dadê "lîsteke 
sor", ku tê de navê Salih Muslim jî hebû, derxist û 
ew da Interpolê (polîsê navneteweyî). 

Ji dema borana sûrî de, Salih Muslim çend caran 
seredana Tirkiyê kiri bû û tê de rastî berpirsiyarên 
wê hati bû. 

Salih Muslim kîye? 

Ew di 1951 de li Kobanî bûye. Wî hendeseya 
kîmyayî li zanîngeha Istanbulê xwend. Piştre, çû 
Londonê û li wê derê hînî zimanê ingilîzî bû. Li 
şirketên pêtrolê li Erebistana Suûdî kar kir. Di 
1980 de, pêwendiyên wî bi PKKê re bûn. Di 1990 
de, ew bêtir nêzîkî PKKê bû û tê de weka 
kadroyekî kar kir. Di 2010 de, bû serokê PYD 
(şaxa sûrî ya PKKê). Di 13 Sibat 2018 de, ew ji 
aliyê Tirkiyê hat danîn nav Bultena Sor û wê soza 
dayîna xelateke milyonek dolar ji kesê ku karibe wî 

ragire da. Ew bi kurdî, erebî, ingilîzî û tirkî dizane. 
Kurrê wî, Şervan, di şerrê Girê Sipiyê de hat 
kuştin. 

(rudaw.net, avestakurd.net, 25 û 26.02.2018) 

Erdoşan: Amerîka û NATO koryan ehmeq in! 

Serokê tirk, Recep Tayyip Erdogan, Amerîka û 
NATO, ji bo helwesta wan li hemberî HSD'yên 
kurdî, rexne kirin. Wî got: "Hûn kor yan ehmeq 
in!". Û wî got jî ku amanca sereke ya Tirkiyê 
parastina ewlehiya xwe ye û ku heman mafê wê yê 
li ser Qibris û Deryayê Egê li ser Efrînê jî heye. 
(avestakurd.net, 14.02.2018) 

Çekkên kîmayyî li Efrînê? 

Ajansa çapemeniyê ya sûrî, SANA, daxuyand ku 
leşkerê tirkî gazên kîmyayî avêtin ser Efrînê. Wê 
got ku wê ev nûçe ji bijîjkekî (doctor) 
nexweşxaneya Efrînê stend û ku wî jê re got ku 6 
sîvîl bi van gazan birîndar bûn û hatin birin 
nexweşxaneyê. 

Birêvebirê Rêxistina Mafên Mirov li Sûriyê, Ramî 
Ebdul-Rehman, jî daxuyand ku 6 sîvîlên jehrkirî 
hatin birin vê nexweşxaneyê. 

(rudaw.net, 17.02.2018) 

Berzanî li Munichê li ser Efrînê dipeyive 
Li konfêransa jorîn a Munichê, serokwezîrê 
Kurdistanê, Nêçîrvan Berzanî, li ser rewşa Efrînê 
bi Steffan de Mestura, şandê taybetî yê UNê li 
Sûriyê (li jor binêre), re peyivî. Piştre, wî bersîv da 
pirsên rojnamevanan û got ku rewşa Efrînê 
girêdayî Amerîka, Rûsya, Tirkiye û Iranê ye. 
(rudaw.net, 19.02.2018) 

Leşkerê tirkî êrîşî sîvîlan dike 
Fermandarê YPG'yên kurdî li Efrînê daxuyand ku 
dema ku di 22 Sibat 2018 de, bi şev, karwaneke 
sîvîlan ji navçeyên Cezîrê çû Efrînê, ji bo 
piştgirîkirina wê, ew rastî êrîşên leşkerê tirkî û 
hevalbendên wê yên dijberiya sûrî, li xala 
çavdêriyê (kontrol) ya Efrînê, hat. 1 kes mir û 12 
birîndar bûn. Ev rêwî jin, pîr û piştgirên sîvîl bûn. 

Ji berê jî, karwaneke din a sîvîlan ji navçeyên 
Cezîrê û Kobanî "Firat" çû bûn Efrînê. 

(rudaw.net, 23.02.2018) 


4 şund ji leşkerê tirkî tên rizşar kirin 
Hêzên kurdî HSD 2 gundên bajarokê Cindirêsê, yê 
girêdayî Efrînê, ji leşkerê tirkî û hevalbendên wî 
(hêzên dijberiya sûrî) rizgar kirin û 6 ji serbazên 
(esker) wan kuştin. 

(rudaw.net, 25.02.2018) 

Leşkerê tirkî 2 şundan bombe dike 
Di 25 Sibat de, bi şev, firokeyên tirkî navenda 
bajarokê Şiyê û her du gundên wî, Anqele û 
Senarê, bombe kirin. 2 endamên Hêzên Şe’bî, yên 
nêzîkî hukûmeta sûrî, hatin kuştin. 

(rudaw.net, 26.02.2018) 

Leşkerê tirkî baiarokekî bombe dike 

Leşkerê erdî yê tirkî bombe avêtin ser bajarokê 
Raco. 2 serbazên Hêzên Şe’bî yên jorîn hatin kuştin 
u 3 ji birmdar bun. 

(rudaw.net, 26.02.2018) 

7 serbazên tirk, 5 sîvîl û 5 YPG tên kuştin 
YPG du gundên Hec Hesna û Bazyanayê, yên 
girêdayî bajarokê Şiyê, rizgar kirin û 7 serbazên 
tirk kuştin. 

Leşkerê tirkî gundê Yelanqozê, yê nêzîkî bajarokê 
Cindirêsê, bombe kir. 5 sîvîl hatin kuştin. 

Li bajarokê Yelanqozê, 5 şervanên kurd hatin 
kuştin û 2 jî birîndar bûn. 

( rudaw.net , 27.02.2018) 

Aşirbest nayê bi cî anîn 

Li gel biryara Encumena Ewlehiyê ya Neteweyên 
Yekbûyî "U.N." ku li Sûriyê mehek agirbest were 
bi cî kirin (li nûçeyên navneteweyî binêre), leşkerê 
tirkî û hevalbendên wî yên dijberiya sûrî hîn jî 
bombekirina Efrînê dajon (dewam dikin). Hin 
rawêjkarên (muşawir) rûs bawer dikin ku bitenê 
lihevkirinek di navbera Tirkiyê û hukûmeta sûrî de 
dikare van êrîşan rawestîne. 

(rudaw.net, 28.02.2018) 

TEQÎN LI QAMIŞLÎ 

Di 18 Sibat de, bombeyek li Qamişlî teqiya. 4 sîvîl, 
ji heman malbatê, ku ji wan zarokek, hatin kuştin. 
Amanca wê buroya ewlehiya partiya PYD (Asayiş) 
û wezareta parastinê ya kantona Cezîrê bû. 

( rudaw.net , 19.02.2018) 

ŞERR LI CINDIRÊSÊ 

Di dema şerrên di navbera leşkerê tirkî û şervanên 
kurd de, li gundê Hecîlera, yê girêdayî Cindirêsê, 
bajarekî nêzîkî Efrînê, 8 serbazên tirk û girêdayî 
Tirkiyê hatin kuştin. 

(rudaw.net, 26.02.2018) 

REWŞA HELEBÊ 

Rûniştevanên Helebê li Efrînê 

Rûniştevanên bajarê sûrî yê Helebê, ku ji Efrînê ne 
dûr e, çûn wê derê, ji bo piştgirîkirina xelkê wê. Wî 
bi genniyeke mezzin pêşwaziya wan kir (Heleb 
bajarekî erebî ye, lê ji zû de tê de taxeke kurdî 
heye). 

(rudaw.net, 21.02.2018) 


YPG 4 taxan didin leşkerê sûrî 
Leşkerê sûrî ket nav hin taxên kurdî ku ji aliyê 
YPG'yên kurdî hati bûn çavdêrî kirin. Evên dawîn 
4 tax dan wî. Ew tê de ji bo nehiştina êrîşên leşkerê 
tirkî li ser Efrînê bûn. 

(rudaw.net, avestakurd.net, 22 û 23.02.2018) 

LEŞKERÊ SÛRÎ ÊRÎŞÎ BERBAJAREKÎ 
ŞAMÊ DIKE 

Di 19 Sibat 2018 de, firokeyên sûrî berbajarê 
(banlieue) Rojhilata Şamê, Xûta, bombe kir, ji bo 
ku tê de şerrê komên dijberiya sûrî bikin. 250 sîvîl 
hatin kuştin. 

Di vê navçeyê de 400.000 kes dijîn. Di 2012 de, 
ew ji aliyê dijberiya sûrî, ku şerrê leşkerê serok 
Beşşar El-Esed dikir, hati bû çavdêrî (kontrol) 
kirin. Nuha, ev serok dixwaze ku wê ji nuh de 
bistîne. 

(rudaw.net, 21.02.2018) 


NÛÇEYÊN NAVNETEWEYÎ 


BERTEKÊN (RÊAKSYON) LI HEMBERÎ 
ŞERRÊ EFRÎNÊ 

HUMANRIGHTS WATCH 

Rapporek li ser Efrîn û Idlibê 

Rêxistina navneteweyî ya mafên mirov, Human 
Rights Watch, rapporek li ser rewşa Efrîn û 
Idlibê weşand. Wê tê de hişyarî da û got ku bi 
hezaran kes ji Kurdistana Sûriyê û Sûriyê 
reviyane. Û ew dibêje jî ku li dawiya 2017, 
leşkerê tirkî 10 Sûriyên ku tecrube dikir ku ji 
sînor derbas bibin kuştin. 

Human Rights Watch bangî Yekîtiya Ewropî kir 
ku guvaşan (fişar, tezyîq) li ser hukûmeta tirkî 
bike, ji bo ku ew sînor ji penaberan re vekirî 
bihêle. 

( rudaw.net , 04.02.2018) 


WEZÎREKÎIRAQÎ 

Sermezarkirina êrîşên tirkî 

Li ser malpera xwe ya şexsî, wezîrê iraqî yê 
karên derve, Ibrahîm Ce'ferî, êrîşên Tirkiyê li ser 
Efrînê şermezar (mehkûm) kirin. Wî dilniya 
(te'kîd) kir ku Iraq pêwendiyên xwe bi Tirkiyê re 
diparêze, lê ku ew binpêkirinan red dike. 
(rudaw.net, 04.02.2018) 

VATICAN 

Qedexekirina çalakiyan 

Bi hinceta (munasebet) seredana serokê tirk 
Recep Tayyip Erdogan bo Vaticanê, hemî çalakî 
û xwepêşandanên li ser Efrînê 24 demjimêran 
hatin qedexe kirin. 

Ji 59 salan de, ev cara yekemîn e ku serokekî tirk 
diçe seredana Vaticanê. Tê gotin ku 3.500 polîs 
ew parast. Erdogan bi şandekê re bû: Jina wî, 
Emîne Erdogan; wezîrê karên derve, Mevlut 

Çavuşoglu; wezîrê aborê (iqtisad), Nihat 
Zeybekçi; wezîrê parastinê, Nurettin Çanikli; 
wezîrê ji bo Yekîtiya Ewropî, Ömer Çelik; 
wezîrê çavkaniyên sirûştî (tabîî), Berat Albayak. 
(rudaw.net, 05.02.2018) 

ÎRAN 

Xwestina rawestandina êrîşên tirkî 
Di 05 Sibat 2018 de, li konfêranseke heftane, 
berdevkê wezareta îranî ya karên derve, Behram 
Qasimî, got ku divê ku Tirkiye tevgerên xwe yên 
leşkerî li ser Efrînê rawestîne û li helwesta xwe 
ya li ser vê babetê ji nuh de binêre. 

(rudaw.net, 05.02.2018) 

Piştgiriya 600 hundermendan ji Efrînê re 
Di 05 Sibat 2018 de, 620 hundermendên îranî, ji 
gelen cihê: Faris, Kurd, Azerî, Belûç ..., li 
Tehranê dest bi kampanyake wajoyan (imza), ji 
bo piştgirîkirina Efrînê, kir. Di metnê xwe de, 
wan ji civata navneteweyî xwest ku bêdeng 
nemîne û helwesteke xwe li ser vê babetê nîşan 
bide. 

(rudaw.net, 06.02.2018) 

SWÎSRA 

Banga 2.500 ronakbîran 

2.500 siyasî, akadêmîk, rojnamevan, nivîskar û 
nimînendeyên (temsîlcî) rêxistinên civakî û yên 
mafên mirov ji Serokê Encumena Fêdêral a 
Swîsra, Alain Bersert, û endamên vê encumenê 
re nameyek şand. Wan tê de rawestandina êrîşên 
leşkerê tirkî li ser Efrînê û zelalbûna helwesta 
Swîsra li ser vê yekê xwestin. 

(rudaw.net, 05.02.2018) 

HOLLANDA 

Kişandina balyozê xwe 

Piştî çend giftûgoyan bi Tirkiyê re, wezareta 
hollandî ya karên derve bi awakî fermî (resmî) 
kişandina balyozyê (sefîr) xwe yê li Tirkiyê 
daxuyand û got ku ev welat nikare balyozekî nuh 
bişîne Hollanda. 

(rudaw.net, 05.02.2018) 


OXFAM 

Bi hezaran kes li sînorê tirkî 
Şaxa rêxistina mirovî Oxfam li Ingilterê 
daxuyand ku ji 5.000 sîvîl bêtir li sînorê tirkî 
çikiyane û ku çekdarên dijberiya sûrî, ku ji aliyê 
Tirkiyê tên piştgirî kirin, ji wan pere dixwazin, ji 
bo ku karibin derbas bibin. 

(rudaw.net, 06.02.2018) 

LUBNAN 

Xwepêşandaneke Kurdan 
Kurdan, li ber balyozxaneya amerîkî li Beyrûtê, 
li dijî leşkerê tirkî û ji bo piştgiriya Efrînê xwe 
pêşan da û şaxên zeytûn bilind kirin. Wan ji 
civata navneteweyî, bi taybetî ji Amerîka, xwest 
ku bêdeng nemîne. 

(rudaw.net, 06.02.2018) 

FRANSA 

Rexneya Tirkiyê 

Wezîrê firansî yê karên derve, Jean-Yves Le 
Drian, tevgera Tirkiyê li ser Efrînê, ya bi navê 
"Şaxa zeytûn", rexne kir. Wî got ku divê ku 
Ankara handana şerr neke. 

(rudaw.net, 07.02.2018) 

Macron û Erdogan 

Serokê firansî Emmanuel Macron ji serokê tirk 
Recep Tayyip Erdogan re têlêfon kir û jê re got 
ku biryara Yekîtiya Ewropî li ser agirbirrînekê li 
Sûriyê (li jêr binêre) Efrînê jî dixe nav xwe. 
(rudaw.net, 26.02.2018) 

U.N. 

Pêwîstiya rûniştevanên Efrînê bi alîkariyê 
Buroya Karên Mirovî ya U.N.ê daxuyand ku 
rûniştevanên Efrînê hîn jî koç dibin, ku çend 
malbat bi hev re li xaniyekî, yan li mizgeft, 
dibistan û cihên din ên vekirî dijîn û ku dibistan 
girtî ne. 

(rudaw.net, 09.02.2018) 

Dengdan: Saleke agirbirrîn li Sûriyê 
Di 24 Sibat 2018 de, Encumena Ewlehiyê ya 
U.N.ê deng da biryareke agirbirrînekê li Sûriyê ji 
bo salekê. Hêzên kurdî "YPG" bi erênî 

pêşwaziya vê biryarê kir. Lê leşkerê tirkî hîn jî 
Efrînê bombe dike. 

(rudaw.net, 25 û 28.02.2018) 

PARLEMENTA EWROPÎ 

Civînek li ser mafên mirov li Tirkiye û Efrînê 

Parlementa Ewropî civîneke taybetî li ser Tirkiyê 
kir û deng da projeya biryarekê li ser vê babetê. 
Wê got ku Tirkiye mafên mirov û azadiya 
ravekirinê (axaftin) dipelixîne, lê ew li ser êrîşên 
leşkerê tirkî li ser Efrînê ne peyivî. Du 
parlementerên ewropî, Julie Ward û Michael 
Raymon, ev bêdengî rexne kir. 

(rudaw.net, 09.02.2018) 

KURDISTANA IRAQÊ 

Seredana şandeke parlementê 
Di 10 Sibat 2018 de, şandeke parlementerên 
Kurdistana Iraqê bi riya deriyê sînorî Sêmalka 
gihajt Kurdistana Sûriyê. Ew ji 5 kesan, ji 5 
partiyan, pêk hati bû: Elî Halo (PDK), Ebbas 
Fettah (YNK), Heme Emîn (Goran), Ebû 
Karwan (Partiya Kommunîst) û Suhrab Mîkaîl 
(Partiya Islamî ya Yekgirtî). 

Ew ji aliyê her du hev-serokên Birêvebiriya 
Efrînê, Hêvî Mustafa (jin) û Şêx îsa, hat pêşwazî 
kirin. Amanca seredanê ew bû ku biçe Efrînê û 
rewşa şerr tê de bişopîne. 

Şandê konfêranseke çapemeniyê li Efrînê pêk 
anî. Wê tê de helwesta civata navneteweyî rexne 
kir û got ku ewê rapporekê li ser rewşa Efrînê 
pêşkêşî rêxistinên navneteweyî, konsulxane û 
balyozxaneyan (sefaretxane) li cihanê bike. 

Ebbas Fettah got ku ev cara yekemîn e li cihanê 
ku neteweyek karibe 24 rojan, bê tu piştgiriyek 
ji derve, xwe biparêze û ku tevayiya gelê kurd bi 
şervanên Efrînê serbilind e. 

Di vegera xwe de bo Kurdistana Iraqê, şandê 
daxuyand ku ewê rapporekê li ser rewşa Efrînê 
biweşîne û ji civata navneteweyî û berpirsiyaran 
re bişîne û ji wan alîkarîkirina xelk bixwaze. 
(rudaw.net, avestakurd.net, 10, 12 û 15.02.2018) 


BRÎTANYA MEZZIN 

Piştî çend xwepêşandanên revenda (diaspora) 
kurdî ji bo Efrînê, hin partiyên ramyariyî (siyasî) 
yên brîtanî bertek (rêaction, red lîil) nîşan dan: 

Wezîra karên derve 

Wezîra brîtanî ya karên derve, Emily 
Thornberry, ji ajansa Rûdawê re daxuyand ku ew 
ji bêdengiya hukûmeta xwe li ser şerrê li Efrînê 
ne razî ye. 

Parlementerekî Partiya Kar 
Parlementerê Partiya Kar, Ross Cadbury, ji 
Rûdawê re got ku Kurd di navbera Tirkiye û 
Iraqê de çikiyane: Li Iraqê, wan bi azadî deng da 
(rêfêrenduma li ser serxwebûnê), lê ku nuha 
mafên wan hatin perçiqandin. Cadbury got jî ku 
divê ku parlementa wî rolek bilîze, vê babetê 
hergav bîne rojevê û piştgiriya Kurdan bike. 
(rudaw.net, 10.02.2018) 

RÛSYA 

Daxuyaniyên dîplomatan 
Dîplomatê rûsî Nicolay Platochkin ji ajansa 
Rûdawê re daxuyand ku eger Rûsya zimanekî 
nenn li ser Kurdan bi kar bîne jî, ew li dijî êrîşên 
Tirkiyê ye. Û wî got jî ku pêşveçûnên leşkerê 
tirkî li Efrînê li dijî berjewendiyên Rûsya ne. 

Pisporê leşkerî yê rûsî, Vladimir Yevseyev, jî got 
ku divê ku herêmeke aram li Efrînê were ava 
kirin. 

Wezareta rûsî ya karên derve daxuyand ku 
Mosko ji bo bilindbûna jimara qurbanên sîvîl li 
Efrînê dilgiran e û bangî hemî aliyan kir ku asta 
(sewiye) pevçûnan nizm bikin. 

(rudaw.net, 14.02.2018) 

Piştsiriya Sûriyê 

Hukûmeta rûsî bi erênî (pozîtîf) pêşwaziya 
biryara hukûmeta sûrî ku hêzên çekdar ên şîî 
bişîne Efrînê (li jor binêre) kir. 

(rudaw.net, 25.02.2018) 

AMERÎKA 

Xwe ji Munbicê nakişîne 

Berdevkê wezareta amerîkî ya parastinê 
(Pentagon), Eric Pahon, bersîv da pirsên 
nûçegihana rojnameya tirkî Hurriyetê, Cansu 
Çemlibel, û got ku ewê Amerîka xwe ji 
Munbicê, nêzîkî Efrînê, nekişîne, ji bo ku dibe 
ku êrîşên leşkerê tirkî li ser Efrînê zerer bigihînin 
têkoşîna leşkerê amerîkî li dijî Dewleta Islamî. Û 
wî got jî ku ew hêvî dike ku ev leşkerê tirkî ji 
Efrînê derbas nebe Munbicê. 

Efserekî (zabit) bilind ê amerîkî, Paul E. Funk, 
tevî şandeke leşkerî çû seredana Munbicê û tê de 
bi fermandarê kurd ê Encumena Leşkerî ya 
Munbicê, Şervan Derwîş, re giftûgo kir. Wî 
daxuyand ku ewê leşkerê wî xwe jê nekişîne û 
ku baweriya wî bi Birêvebiriya Hêzên Sûriya 
Dêmokratîk "HSD" heye. 

(rudaw.net, 06 û 08.02.2018) 

Leşkerê amerîkî di metirsiyê de ye 
Birêvebirê servîsên dizzî yên amerîkî "CIA", 
Daniel Coats, di panêlekê de li ser "Metirsiyên li 
ser Hemî Cihanê", ku ji aliyê sênatoya amerîkî 
hat pêk anî, peyivî. Wî tê de got ku êrîşên leşkerê 
tirkî li ser Efrînê têkoşîna li dijî Dewleta Islamî 
tev li hev dike û hêzên amerîkî dixe metirsiyê 
(tehlike). Wî got jî ku Iran di piştgiriya 
têrrorîsmê de dewam dike û ku, bi vê behaniyê, 
diçe Yemen, Iraq û Sûriyê. 

(rudaw.net, 14.02.2018) 

Rasthatin bi Tirkiyê re 

Di 15 Sibat 2018 de, wezîrê amerîkî yê karên 
derve, Rex Tillerson, li Ankara rastî serokê tirk 
Recep Tayyip Erdogan hat. Civîn 3 demjimêr û 
15 xulk (deqqe) kişand! 

Di 16 Sibat de, Tillerson rastî wezîrê tirk ê karên 
derve, Mevlut Çavuşoglu, hat. Piştre, wan 
konfêranseke çapemeniyê pêk anî û tê de got ku 
ji bo çarekirina pirsên ku navbera her du welatan 
de hene, ewê heta Adarê mêkanîzmeke hevbeş 
were danîn. Û wan pabendiya (girêdan) xwe bi 
parastina yekbûna axa Sûriyê dilniya (te'kîd) kir. 

Wan li ser çekdarkirina YPG’ên kurdî yên Sûriyê 
ji aliyê Amerîka, têkoşîna Tirkiyê li dijî PKKê û 


rewşa sîvîlan li Efrînê jî giftûgo kirin. Ji bo 
Munbicê, Tillerson dilniya kir ku ew li bin 
çavdêriya (kontrol) Amerîka de ye. 

Berê ku biçe Tirkiyê, Tillerson gerrek li çend 
welatên Rojhilata Navîn kir: Misr, Kuweyt, 
Urdun û Lubnan. Li Kuweytê, ew beşdar bû 
kongreya navneteweyî ji bo ji nuh de avakirina 
Iraqê. 

(rudaw.net, 16.02.2018) 

Wezareta karên derve 

Di 17 Sibat de, berdevka wezareta amerîkî ya 
karên derve, Heather Nauert, daxuyand ku divê 
ku Tirkiye xwendineke baş ji biryara Encumena 
Ewlehiyê ya U.N.ê, ya li ser agirbirrîneke 
mehekê li Sûriyê, re bike. 

Berdevkê wezareta tirkî ya karên derve, Hami 
Aksoy, bersîva wê da û got ku bingeha vê 
daxuyaniyê nîn e, ji bo ku Tirkiye beşdar ne 
bûye şerrê Sûriyê, ku ew bitenê li ser bingeha 
bend 51 a U.N.ê xwe diparêze. Lê Heather 
Nauert got ku Efrîn li hundirê sînorên Sûriyê ye 
û ku divê ku Tirkiye xwendineke baş ji biryara 
Encumena Ewlehiyê, "Agirbirrîn ji bo hemî 
Sûriyê reye", bike. 

(rudaw.net, 28.02.2018) 

NATO 

Civîn li Bruksêlê 

NATO, ku baregeha wê li Bruksêlê ye, civiya û 
bi hûrî rewşa Efrînê û êrîşên leşkerê tirkî giftûgo 
kirin. Sekreterê wê yê giştî, Jens Stoltenberg, ji 
ajansa Rûdawê re daxuyand ku NATO tu rolek 
di vî şerrî de nalîze, lê ku mafê Tirkiyê heye ku 
xwe biparêze, ji bo ku tu endamekî din ê 
NATOyê bi qasî Tirkiyê ne ketiye bin metirsiya 
êrîşên têrrorîst. Wezîra almanî ya parastinê, 
Ursula Von Der Leyen, heman tişt got û 
dilgiraniya xwe li ser vê babetê ravekir. 

Wezîrên amerîkî û tirk ên parastinê civiyan û, 
piştre ji deriyekî taybetî yê NATOyê derketin, bê 
ku tu agahdarî li ser axaftinên xwe bidin. 
(rudaw.net, avestakurd.net, 15.02.2018) 

HEVBENDIYA NAVNETEWEYÎ 
Tu rol li Efrînê 

Berdevkê Hevbendiya Navneteweyî Li Dijî 
Dewleta Islamî, Rayan Dillon, ji ajansa Rûdawê 
re daxuyand ku ev Hevbendî rewşa Efrînê 
dişopîne, lê ku di heman demê de tê de tu rol 
nalîze, ji bo ku ew pirsan (problêm) bi Tirkiyê, 
ku endama NATO ye, re naxwaze. 

Li ser hevkariya bi Hêzên Sûriya Dêmokratîk 
(HSD), ku ji aliyê YPG'ên kurdî tê bi rê ve birin, 
re wî got ku ewê ev Hevbendî piştgiriya xwe ji 
wan re bajo (dewam bike). Û wî got jî ku hêzên 
nêzîkî hukûmeta sûrî xwest ku êrîşî HSD bikin, 
lê ku Hevbendî ew ne hiştin. 

(rudaw.net, 08.02.2018) 


SERVÎSÊNDIZZÎ YÊN TIRKÎ 
Seredana Sûriyê 

Serokê servîsên dizzî yên tirkî "MIT", Hakan 
Fidan, çû seredana navenda leşkerî ya rûsî li 
Humêmînê, li Sûriyê. Ew tê de rastî serokê 
ewlehiya neteweyî ya sûrî, Elî Memlûk, hat. 
Wan êrîşên leşkerê tirkî li ser Efrînê, û şerrê li 
Idlibê, li Sûriyê, giftûgo kirin. 

(avestakurd.net, 08.02.2018) 

YEKÎTIYA EWROPÎ 

Moşherini ji bo Efrînê dilşiran e 
Di 26 Sibat 2018 de, Yekîtiya Ewropî li 
Bruksêlê civiya, ji bo giftûgokirina rewşa li 
Sûriye, Iraq û welatên din ên Rojhilata Navîn. 
Berpirsiyara pêwendiyên derve yên vê Yekîtiyê, 
Federica Mogherini, ji rojnamevanan re 
daxuyand ku ev Yekîtî ji bo rewşa Efrînê 
dilgiran e. Û wê got jî ku Rûsya, îran û Tirkiye, 
ku kongreya Astana dest pê kiri bû, divê ku 
berpirsiyariya xwe hilgirin û dest bi agirbirrînekê 
bikin. 

(rudaw.net, 26.02.2018) 


NÛÇEYÊN DIN ÊN NAVNETEWEYÎ 


DANIMARK 

Mangirtina birçîbûnê ya Kurdên îranê 
Çalakvanên Kurdistana îranê mangirtineke 
(grêv) birçîbûnê, ji bo 28 demjimêran kir. Ev yek 
ji bo riswakirina (protêsto) biryara dadgeha 
şoreşgerî ya Sinê, ku girtiyekî ramyariyî (siyasî) 
yê kurd, Ramîn Huseynpenahî, ku bi kirina 
çalakiyeke çekdarî hatiye tawabar kirin, bi dar ve 
bike (daleqîne). 

Li ser daxwaziya van mangirtiyan, Amenesty 
International dest bi kampanyake navneteweyî 
kir. 

( rudaw.net , 01.02.2018) 


FMI 

Divê ku Bexdad 8 milyar dolar bide Kurdistanê 

Fonda Diravî ya Navneteweyî "FMI" ji 
serokwezîrê iraqî Heyder Ebadî xwest ku 8 
milyar û 64 milyon dolaran bide Herêma 
Kurdistanê. 

(rudaw.net, 05.02.2018) 

UNICEF 

Di mehekê de, 59 zarok li Sûriyê hatin kuştin 

Birêvebirê Fonda Alîkariya Zarokan ji bo 
herêmên Afrîqa Bakur û Rojhilata Navîn, Geert 
Cappelaere, got ku di Çile 2018 de, 59 zarok li 
Sûriyê hatin kuştin. 

( rudaw.net , 06.02.2018) 

IRAQ 

11 şervanên Sûrîji DAIŞê hatin rizgar kirin 

Hêzên ewlehiya iraqî 11 şervanên Hêzên Sûriya 
Dêmokratîk "HSD", ku ji aliyê YPG'ên kurdî tên 
bi rê ve birin, ji Dewleta Islamî, li parêzgeha 
Enbarê, li sînorî iraqî-sûrî, rizgar kirin. 
(rudaw.net, 12.02.2018) 

KUWEYT 

Kongreya ji nuh de avakinna Iraqê 
Şandeke Kurdistana Iraqê beşdar bû kongreya ji 
nuh de avakirina Iraqê li Kuweytê. Wê tê de 
projeyên xwe, yên li ser tendurustî (saxî), 
perwerde û babetên din, pêşkêş kirin. 

122 projeyên wezareta tendurustiyê ya 
Kurdistanê, yên li ser avakirin û nuhkirina 
nexweşxane û navendên tendurustiyê, hene. Ji 
wan re ji 450 milyar dînaran bêtir pêwîst e. 

Wezareta perwerdeya neteweyî ya Kurdistanê ji 
ajansa Rûdawê re daxuyand ku ji 2014 de, ji 
sedema borana (krîz) aborî, nêzîkî 300 projeyên 
b ser perwerdeyê hatine rawestandin. 

Nimînendeyê (temsîlcî) serokê amerîkî li 
Hevbendiya Navneteweyî Ji Bo Têkoşîna Li Dijî 
Dewleta Islamî, Brett H. McGurk, bi şanda 
Kurdistana Iraqê re civiya û jê re got ku welatê 
wî piştgiriya Kurdistanê, di çarçeveya Iraqeke 
yekgirtî û fêdêral de, dike. 

(rudaw.net, 12 û 15.02.2018) 

BRÎTANYA MEZZIN 

Xwestina rakirina ambargo li ser firokexaneyên 

Kurdistana Iraqê 

Wezîrê brîtanî yê karên derve, Boris Johnson, bi 
têlêfonê bi serokwezîrê iraqî Heyder Ebadî re 
peyivî. Wî jê xwest ku di zûtirîn dem de 
ambargoya li ser firokcxancyên Kurdistana Iraqê 
rake, ji bo ku geştên navneteweyî dest pê bikin. 

Û ew li ser babetên din jî peyivîn: Têkbirina 
Dewleta Islamî, hilbijartinên nêzîk li Iraqê, 
giftûgoyên di navbera Hewlêr û Bexdadê de, 


rewşa ewlehiyê li Iraqê û Kongreya Ji Nuh De 
Avakirina Iraqê, ku li Kuweytê bû. 

(rudaw.net, 13.02.2018) 

AMERÎKA 

850 milyon dolar ji Pêşmerge re 

Weka par, wezareta amerîkî ya parastinê 
(Pentagon), ji bo sala 2019, buceyeke taybetî ya 
850 milyon dolaran, ji bo rahênan (tedrîb) û 
biçekkirina Pêşmerge, terxan kir (veqetand). Û 
wê, ji bo heman sala 2019 jî, 550 dolar ji HSDê 
(şervanên Kurdistana Sûriyê li Efrînê) re terxan 
kirin. 

Li gora berpirsiyarên bilind ên amerîkî, şerrê li 
dijî Dewleta Islamî hîn, ne li Iraqê û ne li Sûriyê, 
kutah ne bûye (ne qediyaye). 

Dema ku serokê amerîkî Donald Trump hati bû 
desthilatê, wî bersîva rojnamevanekî da bû û goti 
bû: "We navê Kurdan got? Divê ku em bi Kurdan 
re kar bikin û wan çekdar bikin. Wan peyt (isbat) 
kir ku ew baştirîn mêrxas in. Wan bi rastî peyt 
kir ku ji me re muxlis in. Divê ku em piştgiriya 
wan bikin. Dilekî wan ê mezzin heye û ew 
mêrxasên bê hempa (gelek xurt) ne. Divê ku ji 
her demekê bêtir em hevkariya wan bikin ". 
(rudaw.net, 13.02.2018) 

Divê ku Tirkiye rewşa awarte rake 

Li konfêranseke rojane ya çapemeniyê, 
berdevka wezareta amerîkî ya karên derve, 
Heather Nauert, bangî Tirkiyê kir ku Rewşa 
Awarte (qedexekirina hatûçûnê), ku li ser 
Kurdistana Tirkiyê ferz kiriye (li jor binêre), rake 
û kesên bêsûc ku wê ew ragirtine azad bike. Û 
wê got jî ku Amerîka rewşa çalakvanên mafên 
mirov, rojnamevan û ramyarên dijberiyê 
(siyasiyên muxalefetê) yên girtî ji nêzîk de 
dişopîne. 

(rudaw.net, 07.02.2018) 

Rûsya ji rewşa Sûriyê berpirsiyar e 
Di 22 Sibat de, li konfêranseke din a 
çapemeniyê, Heather Nauert got ku Rûsya ji 
rewşa Sûriyê berpirsiyar e. Û wê got jî ku di 
çend rojan de, 400 sîvîl ji aliyê rejîma sûrî, li 
berbajarê Xûta, hatin kuştin. Balyozê (sefîr) 
Sûriyê li bal U.N.ê, Beşşar El-Je'ferî, got ku, 

weka ji berê li Heleb û Idlibê, ewê hukûmeta sûrî 
nehêle ku têrrorîst li Xûta bilivin. 

(rudaw.net, 23.02.2018) 

Daxuyaniya gênêral Votel 

Fennandarê hêzên navendî yên leşkerê amerîkî, 
gênêral Joseph Votel, bi endamên encumena 
leşkerî ya Kongrêsa amerîkî re civiya. Li ser 
Kurdistana Iraqê, wî ji wan re got ku ew 
hevbendeke stratêjîk a Amerîka ye û ku 
çarekirina pirsên di navbera Hewlêr û Bexdadê 
de gelek girîng e. Li ser Efrînê, wî got ku 
bandoreke (te'sîr) rasterast a tevgera Tirkiyê li 
ser tecrubeyên jinavbirina Dewleta Islamî heye. 
(rudaw.net, 28.02.2018) 

FRANSA 

Tu navçeyeke Iraqê divê ku neyê paşguhxistin 

Di 12 Sibat 2018 de, wezîrê fransî yê karên 
derve, Jean Yves Le Diran, çû Bexdad û Hewlêrê 
û rastî çend berpirsiyarên ramyariyî (siyasî) hat. 

Di 13 Sibat de, ew çû Kuweytê, ji bo beşdarbûna 
Kongreya Ji Nuh De Avakirina Iraqê. Wî tê de 
got ku divê ku ev welat pêş de biçe û ku divê ku 
tu navçeyên wê neyên paşguhxistin (ihmal kirin). 
(rudaw.net, 13.02.2018) 

RÛSYA 

Amerîka çekkan ji Kurdên Sûriyê re dişîne 
Berdevka wezareta rûsî ya karên derve, Mariya 
Zaxarova, hevkariya Amerîka bi Kurdên Sûriyê 
re, di şerrê wan de, rexne kir. Wê got ku 
Amerîka, ji riya Iraqê, çekkan ji Kurdan re 
dişîne, Sûriyê dagîr (işgal) dike û bi vî awayî 
Tirkiyê aciz dike. 

(rudaw.net, 15.02.2018) 

ALMANYA 

54mîn Konfêransa Aşîtiyê 

54mîn Konfêransa Aşîtiyê li Munichê bû. Wê 

rapporek li ser rewşa nuha li cihanê weşand. Li 

ser Rojhilata Navîn, wê got ku ji 8 boranên (krîz) 

ku tê de hene, ya Sûriyê mezzintirîn e: 11.6 

milyon Sûrî bûne penaber û bi sed hezaran hatine 

kuştin. 


Rappor li ser helwesta hukûmeta sûrî û ya îran, 
Rûsya û Amerîka jî dipeyive. 

(rudaw.net, 17.02.2018) 

AMERÎKA Û TIRKIYE 

Dûrxistina YPG û PKKê 

Wezîrê amerîkî yê parastinê, James Mattis, ji 
hevkarê xwe yê tirk re got ku ewê Amerîka 
tecrube bike ku YPGê (li Sûriyê) ji PKKê (li 
Tirkiyê) dûr bixe. Lê evê dawîn jê re got ku ev 
yek ne mumkun e, ji bo ku YPG ji aliyê PKKê 
tên bi rê ve birin. 

Mattis got jî ku welatê wî bîr dike (difikire) ku 
çekkên ku Amerîka da bûn YPG bikişîne. 

( rudaw.net , 16.02.2018) 

RÛSYA 

Civîn li ser Efrînê 

Di 20 Sibat de, Encumena Ewlehiyê ya Rûsya, bi 
serokatiya serok Vladimir Putin, û bi beşdarbûna 
wezîrê karên derve, Sergey Lavrov, civiya. 
Girîngtirîn xal li ser rewşa Efrînê û êrîşên leşkerê 
tirkî li ser wê bû. 

Li navçeya Efrînê 175 serbaz û rawêjkarên rûsî 
hebûn. Lê berê êrîşên tirkî yên 20 Çile 2018, 
wan xwe jê kişand. 

Di derbarê rewşa Sûriyê de, ji 2016 de, 
hemahengî (coordination) di navbera Rûsya, 
Tirkiye û îranê de heye. Ev welat li civîna 
Astana, li Kazaxistanê, rastî hevdu hatin. 
(rudaw.net, 21.02.2018) 

U.N. 

Rexneyên nimînendeyê sûrî 
Di 22 Sibat de, li civîna Encumena Ewlehiyê ya 
U.N.ê li ser rewşa Sûriyê, nimînendeyên Kuweyt 
û Swêdê agirbirrînek pêşniyar kir. Lê Encumenê 
ev biryar paş de xist. Balyozê (sefîr) sûrî li bal 
U.N.ê, Beşşar El-Je'ferî, Tirkiye, ji bo êrîşên wê 
li ser Efrînê, û bêdengiya civata navneteweyî û 
U.N.ê li ser vê babetê (mewzû'), rexne kirin. 
(rudaw.net, 22.02.2018) 

TIRKIYE Û ÎRAN 

Parastina sînorên hevbeş 
Di 22 Sibat de, piştî du roj civîn, Tirkiyê û îranê 
li ser parastina hevbeş a sînorê xwe li dijî 
qaçaxçîtî û têrrorîsmê li hev kir. Lihevkirin ji 
aliyê parêzgarê (walî) Wanê (li Kurdistana 
Tirkiyê), Murat Zorluoglu, û berpirsiyarê 
dergevanên sînorê îranî (Pasdar), Alî Xudayîfer, 
hat wajo (imza) kirin. 

(rudaw.net, 23.02.2018) 


ISRAÎL 

Piştgiriya serxwebûna Kurdistanê 
Serokwezîrê israîlî, Benyamin Natanyahû, rastî 
33 endamên Kongrêsa amerîkî hat û bi wan re li 
ser piştgiriya doza kurdî peyivî. Wî got ku gelê 
kurd mêrxas û alîgirê rojava (Ewropa û 
Amerîka) ye û ku ew gelek nirxên hebeş bi 
Rojava re pay dike. Û wî piştgiriya xwe ji 
serxwebûna Kurdistana Iraqê re, piştî 
rêfêrandumê, ravekir. 


NÛÇEYÊN ÇANDÎ YÊN KURDÎ LI CIHANÊ 


HOLLANDA 
Pirtûkek li ser Kurdistanê 

Di Sibat 2018 de, jineke hollandî, Maria Luten, û 
Kurdek, Azad Kardoî, pirtûkek bi zimanê hollandî, 
bi navê "Bestemming Koerdistan" (Rêwîtiya ber bi 
Kurdistanê), weşand. Ew tê de dibêjin ku berê 
sedsalekê, gelê kurd ji aliyê hêzên mezzin ên 
ewropî, li bin rejîmên îran, Sûriye, Tirkiye û Iraqê, 
hat perçe kirin. îro, encamên gelek xerab ên vê 
perçekirinê hene: lidûçûn, sirgûn, qirkirinên 
mezzin, girtinên bê vekirina dozan (da’wa), kuştin, 
êrîşên bi çekkên kîmyayî û nijadkujî (qetliam). 
Gelek caran diviya ku civata navneteweyî berteka 
(rêaction) xwe nîşan bide, lê wê ew ne kir. 

Ji bo bêtir agahdarî, li vê malperê binêrin: 
www.koerdistanboeken.nl 

KURDISTANA SÛRIYÊ 


Muzîkjen û stranbêjên kurd ên cihê klîp li ser 
Efrînê, li bajarên Amûdê, Qamişlî û Dêrikê, 
çêkirin. 

(rudaw.net, 01.02.2018) 

Semîner li ser yekîtiya Kurdan 
3 cuhanên kurd yên bajarê Amûdê, Mîlad Deqorî, 
Idrîs Hecî Qasim û Alav Osman, semînerek li ser 
yekîtiya Kurdan, li navenda çandî Kemal Derwîş, 
kir. 

(rudaw.net, 10.02.2018) 

Wefata biiîikekî 100 salî 

Kevntirîn bijîjkê (doktor) Kobanî, Muzaffer 
Ebbasî, di 100 saliya xwe de wefat kir. Wî bijîjkî li 
Beyrûtê, li beşa lubnanî ya zanîngeha firansî ya 
Sorbonê, xwendi bû. Ew bijîjkê hema hemî 
rûniştevanên Kobanî bû. 12 zarokên wî, ku ji wan 
9 keç û 3 kurr, hene. 

(avestakurd.net, 28.02.2018) 


Klîp li ser Efrînê 



KURDISTANA IRAQÊ 
3 Xelatji xwebeşan re 

Di merasîmekê li Hewlêrê de, hukûmeta 
Kurdistana Iraqê 3 xelat dan xwebexşên (kesên ku 
bê pere kar dikin) ku di 2017 de çalakiyên bê pere, 
ku bandoreke (te'sîr) wan a mezzin li ser civakê 
heye, kirin. 

(rudaw.net, 02.02.2018) 

Klîpek li ser Efrînê 

Muzîkjenê ji Kurdistana Tirkiyê, Ydmaz Ayan, 
stranek li ser şerrê Efrînê, li Kurdistana Sûriyê, bi 

navê "Şerrê Man û Nemanê", çêkir. Stranbêj Lorîn 
tê de pê re distirê. Karê vê klîpê li Duhokê, li 
Kurdistana Iraqê, hat pêk anîn. 

(rudaw.net, 04.02.2018) 

Pêşangeheke fotoyan li ser Efrînê 

Pêşangeheke fotoyan, bi navê "Berxwedana 
Efrînê", li Hewlêrê bû. Birêvebirê wê, Muhammed 
Hesen, ji ajansa Rûdawê re daxuyand ku amanca 
wê şandina peyamekê (message) ji civata 
navneteweyî re, ku li hemberî êrîşên leşkerê tirkî li 
ser Efrînê bêdeng ma. 

(rudaw.net, 14.02.2018) 

Pirtûkek li ser jineke êzdî 

Ferîde Ebbas keçek cuhan a kurd, ji ola êzdî, ku ji 
Dewleta Islamî hati bû rizgar kirin e. Wê pirtûkek 
li ser vê babetê (mewzû'), bi navê "Wê Keça DAIŞ 
Bezand", nivîsî. Ew tê de ji civata navneteweyî 
dixwaze ku bi awakî ciddî li ser rewşa Kurdên êzdî 
binêre. 

Di vê pirtûkê de, nivîskar dibêje ku li gel ku 
Dewleta Islamî hat şikandin, hîn jî gelek asteng li 
ber iradeya Kurdên êzdî ku vegerin Şingalê û wê ji 
nuh de ava bikin hene û ku ev veger divê kul i bin 
parastineke navneteweyî be. 

Navçeya Şingalê di Tebax 2014 de ji aliyê Dewleta 
Islamî hati bû êrîş kirin. Gelek ji rûniştevanên wê 
ber bi navçeyên din ên Kurdistana Iraqê reviyan. 
Hukûmeta Kurdistanê hemî tiştên ku, ji bo 
alîkariya wan, kari bû bike kirin. 

Li gora rapporeke nuh a Amnesty Intemational, 
nêzîkî 1.563 jin û zarokên êzdî hîn jî di nav destên 
Dewleta Islamî de ne. 

(rudaw.net, 24.02.2018) 

SWÎSRA 

Fîlmeke belgeyî 

Fîlma belgeyî "Hafiz û Mara", ya derhênerê kurd 
Mano Xelîl, li Swîsra hat nîşan dan. Ew çîroka 
jiyana malbateke swîsrî li Lubnanê dibêje: 
Swîsriyek, Odelf Bertschinger, diçe Filistînê, û 
piştre Lubnanê. Li wê derê, ew rastî keçeke 
lubnanî, Selma Heddad, tê û pê re dizewice. Piştî 
şerrê 2mîn ê cihanê, Selma, tevî zarokên xwe, li 


Swîsra bi cî dibe. Kurrê wan, Hafiz, nuha 85 salî 
ye û ji 10 saliya xwe de li Swîsra dijî. 

Ev film li Swîsra hat çêkirin û li Lubnan û Gana jî 
hat nîşan dan. Zimanê wê erebî ye. 

Heta nuha, Mano Xelîl nêzîk 20 filrn çêkirine. 
(rudaw.net, 02.02.2018) 

JAPON-KURDISTAN 

Ferhengeke japonî-kurdî 

Ferhengeke japonî-kurdî ji aliyê Rêxistina 
Hevaltiya Japon û Kurdistanê hat weşandin û ji 
aliyê weşanxaneya kurdî Nûbihar hat çap kirin. 
Nivîskar, Vakkas Çolak, ji Kurdistana Tirkiyê, ji 
ajansa Rûdawê re daxuyand ku ev tişt dema ku ew 
li Japonê bû hat bîra wî. 

Nuha, Vakkas Çolak fêrên zimanê kurdî dide 14 
Japoniyan, ku ji wan rojnamevanek û 2 mamoste. 
(rudaw.net, 09.02.2018) 

FRANSA 

lmîn Xelatji fîlma kurdî Zagros re 
Ji 02 heta 12 Sibat 2018, Fêstivala Navneteweyî 
ya Fîlrn li Annonay bû. Fîlma kurdî "Zagros", ya 
derhêner Sehîm Umer Xelîfe, ku li Beljîka dijî, 
yekemîn xelat stend. Zagros navê şivanekî kurd e. 

Vê heman filmê di Teşrîn 2017 de jî yekemîn xelat 
"Grand Prix" li fêstivala bajarê Gent, li Beljîka, 
stendi bû (li bultena me N° 152 binêre). 

(rudaw.net, 13.02.2018) 

KURDISTANA TIRKIYÊ 

Kovareke psîkolojîk bi kurdî 
5mîn hejmara kovara kurdî "Pshchology Kurdî" bi 
zimanê kurdî derket. Ew her 4 mehan li Kurdistana 
Tirkiyê û li Tirkiyê tê weşandin. Nivîskarên wê, ku 
psîkolog in, dibêjin ku du amancên wan hene: 
Nasandina psîkolojiya kurdî ya dewlemend û 
bikaranîna zimanê bav û kalên xwe di vî warî de. 
Babetên (thêmes) wê ev in: 

N° 1- Zarok, Şerr û Tromatîsm. 2- Dermankirina 
Tromatîsmê. 3- Şîn û Encamên wê. 4- Ziman û 

Psîkolojiya Fêrkirinê. 5- Psîkolojiya Civakî 
(sociale). 

Heta nuha, weşankerên vê kovarê bi van Profêssor 
Doktoran re hevpeyvîn kirin: Jan Ilhan Kizilhan, 
Philip zimbardo, Vamik Volkan, Cem Kaptanoglu, 
Melek Görgenli, û zimanzan û lêger Deham Abdul- 
Fettah û doçent Murat Paker. 

(rudaw.net, 15.02.2018) 

400.000 geştiyar li Surê 

Di 2018 de, jimara geştiyarên (tûrîst) taxa dîrokî ya 
Surê, li bajarê Amedê (Diyarbekir), gihajt 400.000, 
ku ji wan 18.000 biyanî. Di 2017 de, ev jimar 
gihajti bû 200.000. Sedema bilindbûna vê rêjeyê 
(nisbet) rawestana şerrê di navbera leşkerê tirkî û 
PKKê de û çêbûna hewayekî (atmosphêre) aram e. 

Ev tax bi dîwar û avahiyên xwe yên kevnar, ên 27 
şareyariyan (medeniyyet), ên berê 7.000 salan, 
navdar e. 

(rudaw.net, 16.02.2018) 

KURDISTANA ÎRANÊ 
Peykerê stranbêjekî li Sinê 

Bi merasîmekê li bajarê Sinê, bi amadebûna 
berpirsiyarên hukûmî, hundermend û kesên din, 
peykerê (heykel) Osman Hewramî, stranbêjekî 
kurd ku, piştî 40 salan çalakî, nema distirê. 1.700 
kassêtên wî yên stranan û çend bemameyên wî yên 
têlêvîzyonê hene. Peykerê wî ji abyê nîgarkêş Hadî 
Ziyaedînî hat çêkirin. 

(rudaw.net, 15.02.2018) 

BRÎTANYA MEZZIN 

Dibistaneke kurdî bi navê "Kobanî" 

Ji 2015 de, Kurdên Londonê dibistanek bi navê 
Kobanî (navçeyek li Kurdistana Sûriyê) vekiriye. 
Ew tê de di heftê de rojekê fêrên zimanê kurdî, 
matêmatîk, huner, nîgarkêşî (resm), werziş (sport) 
û sirûdan didin zarokên xwe. Temenê xwendekaran 
di navbera 4 û 16 ye. Di sala pêşîn de, jimara wan 
15 bû. Lê nuha 52 ye. 

Bi ser de jî, ev dibistan fêrên kompyûter û hundera 
dest dide dê û bavên zarokan. 

(rudaw.net, 21.02.2018) 


ERMENISTAN 

Bîranîna nivîskarê kurd Emerîkê Serdar 
Nivîskarê kurd ê Ermenistanê, Emerîkê Serdar, di 
19. 02. 2018 de, b bajarê Xarkovê, li Ukranya, di 
83 saliya xwe de wefat kir. Hevalên wî ev 
daxuyanî li ser wî belav kir: 

Ew b gundê Pamp Sîpanê, li Ermenistanê (nuha, 
navçeya Aragastnê), bû bû. Di 1959 de, wî 
xwendina dîrok û felsefê li Enstituya Ermenistanê 
kutah (xelas) kir. 3 mehan fêrên ziman û wêjeyên 
(edebiyat) ermenî û kurdî li gundê Elegezê dan. Di 
heman (eynî) salê de, li radyoya Erivanê, weka 
"speaker"ekî kurd, kar kir û piştre bû cîgirê serokê 
wê. Di 1962 de, li rojnameya kurdî Rya Teze kar 
kir. Di destpêkê de wergêr (tercuman) û piştre 
serokê beşa çandî bû. Ji 1991 heta 2006, bû 
yekemîn berpirsiyarê vê rojnamê. 

Ji 1965 de, Emerîkê Serdar endamê Yekîtiya 
Rojnamevanên Ermenistanê bû. Û ji 1995 de, 
endamê Yekîtiya Nivîskarên Ermenistanê û ya 
PEN Cluba Kurdî bû. 

Di 1980 de, xelata Encumena Ermcnistanê stend. 
Di 1986 de, ew Rojnamevanê Komara Ermenistanê 
hat nîşan kirin (ta'yîn kirin). Di 2009 de, Navenda 
Navneteweyî ya "Biographie", ya Zanîngeha 
Cambridgê (Ingiltere) navê "Profêsyonêlê 
Navneteweyî" da wî. 

Emerîkê Serdar bi sedan gotar, bi kurdî, ermenî û 
rûsî, li ser wêje (edebiyat) û çandê, nivîsîn. 12 ji 
bîranîn û çîrokên wî hatin weşandin. 8 ji wan bi 
kurdî ne. 3 ji berhevokên wî hatin wergerandin 
rûsî. Û wî çend pirtûkên siyasî jî wergerandin 
kurdî. 

(rudaw.net, 24.02.2018) 

TIRKIYE 

Bîranîna nivîskarekî kurd 

Weqfa Yaşar Kemal bîranîneke vî nivîskarê kurd ê 
navdar, ku berê 3 salan wefat kir, pêk anî. Gelek 
nivîskar û kesahî beşdar bûn. 

( rudaw.net , 24.02.2018) 

Pirtûkek li ser rojnamevaneke kuştî 

Weşanxaneya kurdî Avesta pirtûka bi navê "Şîfa 
Gerdî: Çiroka Rojnamevaneke Wêrek" weşand. Ev 
pirtûk li Kurdistana Iraqê, bi zaravê soranî, hati bû 
weşandin. Avesta ew wergerand zaravê kurmancî. 

Di 25. 02. 201 7 de, Şîfa Gerdî, 30 salî, li Mûsilê, bi 
mîneke Dewleta Islamî, dema ku we reportajek li 
ser şerr dikir, hat kuştin. 

(rudaw.net, 25.02.2018) 

DUBAY 

Xelatek ji ajansa Rûdawê re 
Di 28 Sibat de, li Dubay (Mîriyên Erebî), 13mîn 
Konfêransa Cihanî ya Rojname û Weşanan (WAN- 
IRFA) bû. Xelata Baştirîn Mêdyaya Civakî ya 
Dîjîtal ji ajansa çapemeniya kurdî Rûdawê re hat 
dayîn. Nimînendeyê (temsîlcî) wê, Hêmin Lihonî, 
xelat stend. 

Rêxistina Cihanî ya Rojname û Weşanan li Parîsê, 
di 1948 de, ji aliyê Yekîtiya Birêvebirên 
Rojnameyên Neteweyî, hati bû ava kirin. Nuha, tê 
de 73 yekîneyên rojnameyên neteweyî, 11 ajansên 
nûçeyan, 9 torên mêdyatîk ên cihî û 18.000 
rojname, ji 120 welatan, hene. 

(rudaw.net, 28.02.2018) 

ROJA NAVNETEWEYÎ YA ZIMANÊ 
DAYIKÎ 

21 Sibat Roja Navneteweyî ya Zimanê Dayikî ye. 
Kurdan hergav gelek girîngî daye zimanê xwe, li 
gel ku hînkirina wî li piraniya perçeyên Kurdistanê 
qedexe ye. Ronakbîrên berê, weka Celadet Bedir 
Xan, Osman Sabrî, Nûreddîn Zaza ... li ser vê 
babetê han dida (israr dikir). Nûreddîn Zaza digot: 
"Emê zîndanê bikin dibistana zimanê kurdî". 
(rudaw.net, 22.02.2018) 

KURDISTANA TIRKIYÊ 

Jimara mamosteyan 

Di 2017 de, gelek çalakî di vî warî de ji aliyê 
Kurdan hatin pêk anîn. Lê di 2018 de, ji sedema 
rewşa awarte ku ji aliyê leşkerê tirkî li Kurdistanê 
hat daxuyandin, gelek kêm çalakî hatin kirin. 


Eger em werin hînkirina zimanê kurdî li Tirkiyê, 
hukûmetê 17 mamoste di 2014 de, 9 di 2015 de, 10 
di 2016 de û bitenê 3 di 2017 de nîşan kirin (ta'yîn 
kirin). 

(rudaw.net, 22.02.2018) 

Banga rojnamevanekî 

Dilbixwîn Dara, rojnamevanê navdar ê kanala 
têlêvîzyona Rûdawê, ku ji Kurdistana Iraqê 
diweşîne, bangî Kurdên Tirkiyê kir ku bi kurdî 
bipeyivin û vî zimanî hînî zarokên xwe bikin. 
(rudaw.net, 22.02.2018) 

50 RADYOYÊN KURDÎ LI REVENDÊ 

Nêzîkî 50 radyoyên kurdî li revendê (diaspora, li 
derveyî Kurdistanê) hene. Li jêr, çend nimûne: 

Ermenistan: Ew di 1955 de li Erivanê vebû û 
weşanên wê heta nuha dajon (dewam dikin). 

Amerîka: Beşa kurdî "Dengê Amerîka" ji 1992 de 
heye. Di destpêkê de 5 Kurd tê de kar dikir. Lê ji 
2010 de, ew bûne 22. 

Swêd: 14 radyo. Ên girîngtirîn ên Malmö û 
radyoya fermî ya swêdî ne. 

Almanya: 10 radyo, ku ji wan radyoya Dortmundê 
(1987), û yên Baden Vordenberg, Flora, Kawe 
TV... 

(rudaw.net, 22.02.2018) 

KURDISTANA IRAQÊ 
Pêşangeheke tabloyan 

Di 21 Sibat de, pêşangeheke tabloyên hunermend 
Huner Saleyî, li zanîngeha Cihan, li Hewlêrê, vebû. 
Babeta (thême) wan sirûşta (tebîet) parêzgehên 
Kurdistana Iraqê ye. 

(rudaw.net, 21.02.2018) 

3.000 heşînayî û giha 

Profêssorê kollêja çandinê ya zanîngeha 
Suleymaniyê, Dr. Saman Ebdul-Rehman, ji ajansa 
Rûdawê re daxuyand ku ji 3.000 heşînayî û giha 
bêtir bi awakî sirûştî (tebîî, bê ku werin çandin) li 
ciyên cihê yên Kurdistanê, bi taybetî li çiyayê 
Zagrosê, derdikevin. Hin ji wan bitenê li 
Kurdistanê hene. Loma zana navê wan dikin 
"heşînayiyên kurdistanî". 

Dr Ebdul-Rehman got ku jimara van heşînayiyan 
ewqas mezzin e ku meriv dikare wan, bi çend sed 
milyon dolaran, ji Rojhilata Navîn re bifiroşe. Û wî 
got jî ku ji 1753 de, pisporên brîtanî lêgerîn li ser 
wan li çiyayê Zagrosê dikin. Loma, ji wan, bitenê li 
Navenda Şahî ya Brîtanî, ji 60.000 nimûne bêtir 
hene. 


Dr Ebdul-Rehman got jî ku li Kurdistana Iraqê ji 
300 firoşgeh û navendên van gihayên sirûştî bêtir 
hene û ku rojane ji wan 500 kg tên firotin. 
(Rudaw.net, 24.02.2018) 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 2.000 navnîşanan re tê şandin. Ew bi 
kurdî û fransî ji aliyê Pervîn Cemîl tê nivîsîn û ji aliyê Jona Mustafa bo hollandî û Chirine Gerits bo ingilîzî tê wergerandin. 
Montaja wê ji aliyê Jona Mustafa tê kirin. Rênas Newrozî wê li ser CD'yan tomar (geyd) dike û datîne ser facebook û malpera 
entêrnêtê, yên Buroya Kurdî. Ew li ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 
zimanan hene. 



FEDERATION 

WALLONIE-BRUXELLES 



Vlaamse Gemeenschapscommissie Brussel 

